Η απαγόρευση του short selling έχει παρενέργειες!\nΓιατί το να μην επιτρέπονται καθιερωμένα επενδυτικά εργαλεία προκαλεί περισσότερη ζημιά παρά οφέλη, ακόμη και σε περιόδους κρίσεων. Ποιες είναι οι μεγάλες παγίδες. Γράφει ο Αλ. Μωραϊτάκης.\nΔημοσιεύθηκε: 3 Απριλίου 2020 - 08:07\nΣτις 18 Μαρτίου η Επιτροπή Κεφαλαιαγοράς προχώρησε σε απαγόρευση του short selling, επειδή έκρινε πως το συγκεκριμένο επενδυτικό εργαλείο θα μπορούσε να επιφέρει έντονες παρενέργειες στη χρηματιστηριακή μας αγορά, λόγω του γενικότερου κλίματος έντονης αβεβαιότητας που έχει προκαλέσει η πανδημία του κορωνοϊού.\nΠάγια άποψή μου είναι ότι η απαγόρευση λειτουργίας καθιερωμένων επενδυτικών εργαλείων περισσότερο ζημιά προκαλεί, παρά οφέλη, ακόμη και σε περιόδους κρίσεων. Και επίσης πως αν κατά μεγάλη εξαίρεση χρειαστεί να επιβληθεί κάποια τέτοια απαγόρευση, αυτή επιβάλλεται να έχει βραχυπρόθεσμη διάρκεια (π.χ. έως δύο-τρεις ημέρες και όχι για περισσότερο από ένα μήνα και… βλέπουμε) προκειμένου να ενημερωθεί επαρκώς το επενδυτικό κοινό για τις εξελίξεις και να πράξει αναλόγως.\nΆποψή μου είναι ότι τέτοιες απαγορεύσεις:\nΠρώτον, δεν μπορούν να αποτρέψουν μεσοπρόθεσμα την πτώση μιας μετοχής, ή ενός δείκτη. Αυτό έχει πολλές φορές αποδειχτεί κατά το παρελθόν, ανά τον κόσμο.\nΔεύτερον, πολύ συχνά, οι όποιες απαγορεύσεις επιβάλλονται με καθυστέρηση. Για παράδειγμα, όταν επιβλήθηκε η απαγόρευση στην Ελλάδα (18 Μαρτίου) ο Γενικός Δείκτης του ΧΑ βρισκόταν στις 487,35 μονάδες, δηλαδή 47% χαμηλότερα από την 20η Φεβρουαρίου (913,08 μονάδες). Αν λοιπόν η πρόθεση ήταν να μην υπάρξει βίαια πτώση, αυτό δεν αποφεύχθηκε, καθώς κατά το μήνα που είχε προηγηθεί ο Γενικός Δείκτης είχε καταγράψει απώλειες 47%!\nΕπίσης, το να υποστηρίξει κάποιος ότι η ανάκαμψη που έχει σημειώσει ο Γενικός Δείκτης από την ημέρα των απαγορεύσεων έως σήμερα (γύρω στο 10%) οφείλεται στην απουσία του sort selling και όχι στα τεράστια πακέτα οικονομικής στήριξης από τις ΗΠΑ και την Ευρωπαϊκή Κεντρική Τράπεζα, είναι απολύτως εσφαλμένο. Άλλωστε, εντονότατες (ακόμη και ενδοσυνεδριακές) μεταβολές τιμών εξακολουθούν να παρατηρούνται όλο αυτό το διάστημα, παρά την απαγόρευση του short selling.\nΚαι τρίτον, η απουσία του short selling στερεί την αγορά από ευελιξία, ταχύτητα αντίδρασης, διαφάνεια και όγκο συναλλαγών. Επιπρόσθετα, απαγορεύει σήμερα σε έναν επενδυτή να τοποθετηθεί long σε ένα μετοχικό χαρτοφυλάκιο και να αντισταθμίσει τον κίνδυνο, εάν αυτό το χαρτοφυλάκιο δεν έχει τη δομή και την αναλογία ενός δείκτη.\nΠώς, για παράδειγμα, θα καλυφθεί έναντι του κινδύνου ένας επενδυτής, ο οποίος για τους δικούς του λόγους δεν θέλει να τοποθετηθεί σε τράπεζες; Πώς θα «ασφαλιστεί» ένα χαρτοφυλάκιο που περιλαμβάνει μετοχές σοβαρότατων εταιρειών για τις οποίες όμως δεν υπάρχει παράγωγο;\nΚαι εξηγούμαι: Στις μετοχές που έχουν παράγωγα επιτρέπεται σήμερα η χρήση ανοιχτής πώλησης, ένα προς ένα με την μετοχή που υπάρχει στο χαρτοφυλάκιο, ώστε να κλειδωθεί η τιμή (να αντισταθμιστεί δηλαδή η αξία της συγκεκριμένης μετοχής). Επίσης, για να ασφαλίσουμε με συμβόλαια του δείκτη μας -με βάση τα ισχύοντα- πρέπει να έχουμε «καλάθι» του δείκτη.\nΩστόσο, τι γίνεται στην περίπτωση ενός περισσότερο επιθετικού χαρτοφυλακίου, που έχει και μετοχές εκτός δείκτη, στην περίπτωση που θέλει να ασφαλίσει τις υπάρχουσες τιμές; Το χαρτοφυλάκιο αυτό είναι καταδικασμένο; Δεν έχει δικαίωμα να κάνει την σχετική στάθμιση και να ασφαλίσει την θέση του και να νοιώσει ασφαλής ο επενδυτής (Έλληνας ή ξένος, ιδιώτης ή θεσμικός); Και μιλάμε για επενδυτή και όχι για κερδοσκόπο.\nΗ απάντηση είναι πως δεν μπορεί να προστατευθεί και έτσι ο συγκεκριμένος επενδυτής είναι πιθανόν είτε να πουλήσει το υπάρχον μετοχικό χαρτοφυλάκιό που διαθέτει, είτε να μην προχωρήσει στην αγορά του, αν σχεδίαζε κάτι τέτοιο.\nΣε κάθε περίπτωση, οι διαχειριστές χαρτοφυλακίου έχουν λιγότερα προϊόντα για να ασφαλίσουν τα χαρτοφυλάκια των πελατών τους και επίσης μειώνεται η αξία των συναλλαγών, τόσο στην χρηματιστηριακή αγορά, όσο και αγορά παραγώγων.\n* Ο κ. Αλέξανδρος Μωραϊτάκης είναι πρόεδρος της NUNTIUS ΑΧΕΠΕΥ


Ηνωμένες Πολιτείες - Τενεσί Ο προσεχτικός και ο απρόσεχτος οδηγός (video)\nΗνωμένες Πολιτείες - Τενεσί: Ο προσεχτικός και ο απρόσεχτος οδηγός (video)\nΓενικά η οδήγηση στον αυτοκινητόδρομο θεωρείται πιο εύκολη καθώς, μπορεί οι ταχύτητες να είναι μεγαλύτερες όμως τα αυτοκίνητα συνήθως είναι λιγότερα, οι αποστάσεις μεταξύ τους είναι μεγαλύτερες και δεν υπάρχει η πιθανότητα να “πεταχτεί” κάποιος από ένα στενό ή να παραβιάσει κάποιο φανάρι ή “STOP”.\nΩστόσο, αν είμαστε συγκεντρωμένοι μπορούμε να αποφύγουμε ό,τι απρόοπτο και αν συμβεί, όπως έκανε ο οδηγός του αυτοκινήτου με την κάμερα.\nΜπροστά του βλέπουμε να κινείται ένα Kia Sorento το οποίο, όμως, από τον τρόπο που αλλάζει λωρίδες, μπορούμε να συμπεράνουμε ότι ο οδηγός τους είναι αφηρημένος ή ότι ασχολείται παράλληλα με την οδήγηση και με κάτι άλλο όπως το κινητό του.\nΑναμενόμενα, δεν αργεί η στιγμή που το αυτοκίνητο πηγαίνει στην άκρη του δρόμου και εκεί συγκρούεται με το μικρό μεταλλικό τμήμα που μπαίνει εκεί που αρχίζει και τελειώνει το τσιμεντένιο στηθαίο.\nΜε την απόσταση που μεσολαβεί ανάμεσα στο αυτοκίνητο με την κάμερα και το Sorento, ο χρόνος αντίδρασης είναι πολύ μικρός ενώ έτσι όπως έγινε το ατύχημα, θεωρητικά η κίνηση που θα έκαναν οι περισσότεροι θα ήταν να κινηθούν προς τα δεξιά. Όμως, ο πρωταγωνιστής της ιστορίας δεν το κάνει και ορθώς. Αφενός στα δεξιά του υπήρχε άλλο αυτοκίνητο, αφετέρου το Sorento μετά το χτύπημα πετάχτηκε προς το μέσο του οδοστρώματος.\nΈτσι, ενώ για ένα δραματικό δευτερόλεπτο φαίνεται ότι θα υπάρξει σφοδρή σύγκρουση ανάμεσα στα δύο αυτοκίνητα, για καλή τύχη όλων δημιουργείται ξαφνικά ένα κενό από το οποίο καταφέρνει να περάσει αλώβητος.\nΒλέπουμε, λοιπόν, την πλήρη αντίθεση, από τη μία ο απρόσεχτος οδηγός που τελικά παθαίνει το ατύχημα και από την άλλη ο απόλυτα συγκεντρωμένος, που καταφέρνει να αποφύγει μία εκ πρώτης όψεως αναπόφευκτη σύγκρουση.\nΕυτυχώς από το ατύχημα δεν υπήρξε κανένας τραυματισμός και βγήκαν από αυτό όλοι σώοι και αβλαβείς, όμως είμαστε σίγουροι ότι αυτή η εμπειρία θα αποτελέσει πολύ μεγάλο μάθημα για τον οδηγό του Sorento.


20 Απλές Γυναίκες μεταμορφώνονται Mόνο με Μακιγιάζ και Φαίνονται δεκαετίες Νεότερες. Η 4η θα σας Σοκάρει!\nΗ Goar Avetisyan, είναι μια παγκοσμίου φήμης makeup artist. Οι δουλειές της είναι απίστευτες και μερικές φορές ακόμη και συγκλονιστικές, επειδή τα μοντέλα τις γίνονται αγνώριστα μετά το μακιγιάζ της.\nΗ γοητευτική Julia πήγε στο νοσοκομείο για να νικήσει τον καρκίνο.\nΗ Hurrem Sultan από το Goar Avetisyan.\n«Κάθε γυναίκα μπορεί να είναι σταρ του Χόλιγουντ», λέει η καλλιτέχνης.\nΗ όμορφη Vlada έχει κάνει 15 εγχειρήσεις στα μάτια.\nΗ Goar είδε αυτή τη γυναίκα σε ένα κατάστημα και αποφάσισε να της κάνει ένα δώρο.\nΈκανε στη γιαγιά της αυτή την εκπληκτική μεταμόρφωση.\nΗ Αναστασία κάνει χημειοθεραπείες.\nΤης έκανε lifting makeup για να της καλύψει τις ρυτίδες.\nΑνέδειξε την ομορφιά της!\nΗ Madina δίνει μάχη με τον καρκίνο.\nΑυτή η 38χρονη επισκέφτηκε για πρώτη φορά μακιγιέρ.\nΜεταμόρφωσε το καμένο πρόσωπο της Jamilya.\nΑνέδειξε τα φρύδια της!\nΗ Kate έχει πολύ ευαίσθητο δέρμα.\nΗ Julia έχασε το στήθος της από καρκίνο.\nΧρησιμοποίησε μια υπέροχη τεχνική του μακιγιάζ.\nΗ Irina ήταν πολύ τυχερή που τη συνάντησε.\nΗ Lilya έχει κάνε δύο εγχειρήσεις στο δέρμα της.\nΤεχνική για smoky eyes.\nΈνα υπέροχο μακιγιάζ για την Ann που μάχεται την αλωπεκία.


DIY Αντίκα - βάζο! | DIYself.gr - Οδηγίες βήμα βήμα για διάφορες απίθανες κατασκευές που μπορείτε να φτιάξετε μόνοι σας στο σπίτι\nby Diyself · Published 3 Ιουνίου 2013 · Updated 26 Μαρτίου 2014\nΜπορείτε να χρησιμοποιείσετε γι’αυτην την κατασκευή γυάλινα βάζα που δεν τα χρειάζεστε πια ή που έχουν παραμείνει άδεια λόγω του ότι έχει τελειώσει το περιεχόμενο τους και οδέυουν προς τον κάδο της ανακύκλωσης!\nΔιάφορα γυάλινα δοχεία (πρέπει να είναι οπωσδήποτε γυάλινα).\nσπρέι γυαλιού (χρώματος της αρεσκείας σας)\nΕφημερίδα ή άλλο προστατευτικό κάλυμμα\nΓια να ξεκινήσετε αυτή την κατασκευή προτιμήστε καλύτερα να βρίσκεστε σε κάποιον εξωτερικό χώρο ή σε κάποιον αεριζόμενο εξαιρετικά καλά. Όπου έχετε σκοπό να ψεκάσετε προστατέυστε τον χώρο σας με χαρτί από εφημερίδες ή κάποιο άλλο προστατευτικό κάλυμμα.\nΚαθαρίστε και στεγνώστε καλά όλα τα κομμάτια γυαλιού που έχετε σκοπό να χρησιμοποιείσετε. Βεβαιωθείτε ότι το γυαλί είναι καθαρό προκειμένου να συνεχίσετε με το σπρέι. Γεμίστε το μπουκάλι ψεκασμού με νερό και λευκό ξύδι και ανακινείστε καλά έτσι ώστε να ανακατευτούν μεταξύ τους τα δύο υλικά. Ρυθμίστε το ακροφύσιο του σπρέι σας έτσι ώστε η κίνηση του να είναι κυκλική. Βάλτε τα προστατευτικά σας γάντια και τις μάσκες που επιθυμείτε να χρησιμοποιήσετε και είστε έτοιμοι να ξεκινήσετε!\nΠρώτα ψεκάστε ελαφρά το εξωτερικό μέρος του γυάλινου δοχείου σας με μια λεπτή »ομίχλη» από ξύδι και νερό. Τώρα ξεκινήστε να ψάχνετε για μικρά σταγονίδια νερού που δεν »τρέχουν» και παραμένουν στάσιμα (δεν στάζουν προς τα κάτω δηλαδή).\nΈπειτα ξεκινήστε τον ψεκασμό σχεδόν αμέσως με το σπρέι χρώματος που επιλέξατε αφήνοντας ένα απαλό και ομοιόμορφο στρώμα από (μεταλλικό το χρώμα που χρησιμοποιήσαμε εμείς) σπρέι. Οι σταγόνες που έχουν παραμείνει απο πρίν είναι η γοητεία του βάζου σας!\nΑφήστε ένα λεπτό να στεγνώσει και έπειτα περάστε το άλλο ένα χέρι με ξύδι και νερό — και αφήστε τα να »καθήσουν» .Eτσι ξεκίνησαν να μοιάζουν τα βάζα μας όταν άρχισαν να στεγνώνουν(δείτε την παρακάτω φωτογραφία).\nΑφήστε το να στεγνώσει για δύο λεπτά, και στη συνέχεια σκουπίστε απαλά τις σταγόνες που δημιουργήθηκαν απο το νερό και το ξύδι με μια χαρτοπετσέτα . Μην τρίβετε πολύ σκληρά με την χαρτοπετσέτα αλλά προσπαθήστε να εφαρμόσετε απαλή πίεση σε διάφορα μέρη για να επιτευχθεί μια πιο ρεαλιστική εμφάνιση. Μην ανησυχείτε αν σε αυτό το σημείο του project το γυαλί είναι ακόμα διάφανο διότι θα περάσετε και άλλες στρώσεις.\nΕπαναλάβετε αρκετές φορές αυτή την διαδικασία έτσι ώστε να πετύχετε την πλήρη κάλυψη. Συνολικά χρειάζονται 3 με 4 στρώσεις ακόμα.\nΕιναι προτιμότερο να το κάνετε σε πολλά και λεπτά στρώματα για να βγεί ομοιόμορφο το αποτέλεσμα. Χρειάζετε σίγουρα 3 ώρες για να στεγνώσει καλά. Αξίζει την υπομονή το αποτέλεσμα!\nΌταν τα γυάλινα δοχεία στεγνώσουν, ετοιμαστείτε για την διακόσμηση. Αν πιστέυετε πως κάποια περιοχή χρειάζετε λίγο περισσότερη ή λίγο λιγότερη κάλυψη μπορείτε πολύ απλά να την ψεκάσετε με περισσότερο σπρέι χρώματος ή με περισσότερο σπρέι απο ξύδι και νερό.\nΜόλις ολοκληρώθηκε η διαδικασία!\nTags: decorationdiy giftsdiy homediy δώραdiy σπίτιpractical solutionsδιακόσμησηπρακτικές λύσεις\nNext story DIY Ραφιέρα απο παλιά σκάλα!\nPrevious story Αποθήκευση μαχαιριών στην κουζίνα!


2019 – Σελίδα 34 – Βοτανική\nΕίδη με προσωπικότηταBy votaniki 26 Ιανουαρίου 2019\nΚείμενο: Θάλεια Σαββίδου, Απόφοιτος Τμήματος Δασοπονίας & Δ.Φ.Π. Καρπενησίου Το καλαμπόκι Το καλαμπόκι (Zea mays) είναι αυτοφυές είδος της Αμερικής. Για αυτό, και σε αντίθεση με την Ευρώπη, η βάση της διατροφής των Αμερικάνων είναι το καλαμπόκι και όχι το σιτάρι ή το ρύζι που είναι στην ανατολική Ασία. Και τα τρία είδη ανήκουν στην…\nΧλωρίδα και ΠανίδαBy votaniki 22 Ιανουαρίου 2019\nΚείμενο: Ηλίας Αποστόλου, Απόφοιτος Τμήματος Δασοπονίας & Δ.Φ.Π. Καρπενησίου Το είδος Το Costasiella kuroshimae (ή στα αγγλικά Leaf Sheep) είναι ένα είδος μικρού και θαλάσσιου γυμνοσάλιαγκα. Το μήκος του μπορεί να φτάσει μόλις 5 χιλιοστά και απαντάται στην Ιαπωνία, την Ινδονησία και τις Φιλιππίνες. Η διατροφή του και η ιδιαιτερότητά του Τρέφεται με…\nΦάρμακα και υπερτροφέςBy votaniki 22 Ιανουαρίου 2019\nΚείμενο: Θανάσης Αυγουλής, Απόφοιτος Τμήματος Δασοπονίας & Δ.Φ.Π. Καρπενησίου To είδος Το σπάρτο (Spartium junceum) είναι γνωστό είδος, κυρίως λόγο της χρήσης του ως καλλωπιστικό και είδος που χρησιμοποιείται για να σταθεροποιεί απότομα πρανή. Οι δραστικές του ουσίες Το σπάρτο θεωρείται κύριο φαρμακευτικό φυτό και σε σχετική πανεπιστημιακή έρευνα (Islamic Azad University) βρέθηκε να περιέχει…


Φυλάκιση 5 μηνών στον οδηγό λεωφορείου για παρενόχληση 16χρονης - Latest News GR\nΑρχική ΚΟΙΝΩΝΙΑ Φυλάκιση 5 μηνών στον οδηγό λεωφορείου για παρενόχληση 16χρονης\nΟ οδηγός αρνήθηκε την κατηγορία, κάνοντας λόγο για «σύμπτωση», ενώ ισχυρίστηκε πως δεν είχε πρόθεση να βλάψει την μαθήτρια, από την οποία -όπως είπε- ζήτησε συγγνώμη. Δεν έπεισε όμως το δικαστήριο που τον έκρινε ένοχο για προσβολή γενετήσιας αξιοπρέπειας, με την αναγνώριση του ελαφρυντικού του «σύννομου βίου». Κατά της απόφασης άσκησε έφεση και αφέθηκε ελεύθερος.\n«Το μόνο λάθος που αναγνωρίζω είναι ότι άναψα τσιγάρο» επέμεινε ο 40χρονος, πατέρας ενός ανήλικου παιδιού και ο ίδιος. Όπως έγινε γνωστό 0 40χρονος οδηγός μετά την γνωστοποίηση της υπόθεσης, απολύθηκε από τη εργασία του.\nΕπόμενο άρθροΈκρηξη κρουσμάτων στη Βρετανία: 13.972 νέα περιστατικά σε 24 ώρες


Από τη φαντασία στην πράξη ένα πονηρό παιχνίδι δρόμος - Pillowfights.gr\nΑπό τη φαντασία στην πράξη ένα πονηρό παιχνίδι δρόμος\nHome Κάτω από το χαλί Από τη φαντασία στην πράξη ένα πονηρό παιχνίδι δρόμος\nΕλένη Καραχανίδη 20/05/2021\n«Τo καλύτερο s@x συμβαίνει πρώτα στο μυαλό», είπε η Jenna Jameson και είναι σίγουρο ότι κάτι ξέρει. Ο εγκέφαλος, αυτό το ανεξερεύνητο όργανο του ανθρώπινου οργανισμού, με τις εν πολλοίς άγνωστες δυνατότητες, φαίνεται να κρατά τα σκήπτρα και στο ερωτικό παιχνίδι. Από την πρώτη επαφή, τα βλέμματα, το φλερτ μέχρι και την ερωτική επαφή, ο εγκέφαλός μας, σκηνοθετεί κι αναπαράγει εικόνες, σκηνές ακόμα κι ολόκληρα σενάρια με πιθανές ατάκες, θέσεις, αγγίγματα, στάσεις. Και πώς αλλιώς θα μπορούσε να γίνει άλλωστε, αφού η έκρηξη ορμονών και νευροδιαβιβαστών που συμβαίνει όταν φλερτάρει κανείς, όταν έρχεται σε επαφή ή όταν τη σχεδιάζει, είναι σαν ένα καταρράκτης αλυσιδωτών αντιδράσεων που αναζητούν διέξοδο για να βγουν, να εκτονωθούν και κατά προτίμηση, να πραγματοποιηθούν.\nΚάπου εκεί και κάπως έτσι δημιουργούνται οι φαντασιώσεις. Αν νομίζετε ότι μόνο σε εσάς τυχαίνει να φαντασιώνεστε μια τολμηρή εικόνα εν μέσω μιας απαιτητικής εργασίας, την ώρα ενός εργαστηρίου στη σχολή ή την ώρα της δουλειάς και με παρτενέρ κάποιον από τους συμμετέχοντες στο ίδιο project, μπορείτε να χαλαρώσετε. Έρευνες λένε ότι ο κογχομετωπιαίος φλοιός (OFC), που φαίνεται να έχει μερίδιο στις φαντασιώσεις, είναι, επίσης, η περιοχή που σχετίζεται με την εγκεφαλική επεξεργασία των συναισθημάτων. Είναι πιθανό, λοιπόν, να ενεργοποιείται σε περιπτώσεις έντονων συναισθημάτων, όπως συμβαίνει όταν είμαστε κουρασμένοι, πιεσμένοι, στρεσαρισμένοι.\nΈχοντας πάρει τη βοήθεια της επιστήμης, ας ξεκινήσουμε ορίζοντας τι σημαίνει η διεργασία αυτή. Φαντασίωση, λοιπόν, είναι αυτό που κάποιος πλάθει ζωντανά με τη φαντασία του μέσα στο μυαλό του. Μαμά της, κατά πώς φαίνεται από τον ορισμό, είναι το μυαλό μας. Ο μπαμπάς της από την άλλη, χάνεται κάπου ανάμεσα στο υποσυνείδητό μας κι επιθυμίες ενδόμυχες που μπορεί να μην έχουμε παραδεχτεί ούτε στον εαυτό μας, και τη φαντασία μας, που κάνει τα δικά της και φέρνει εικόνες, πρόσωπα κι αρώματα να δώσουν σχήμα στη σκέψη. Πώς γεννιέται, λοιπόν, μία φαντασίωση; Και πηγαίνοντας ένα βήμα πιο πέρα, πώς πραγματοποιείται;\nΜια φαντασίωση, για να δημιουργηθεί, χρειάζεται δύο βασικά συστατικά, το αντικείμενο του πόθου- πρωταγωνιστή και το σενάριο. Να διευκρινιστεί εδώ ότι ο πρωταγωνιστής δε χρειάζεται να είναι ενήμερος, δε χρειάζεται να το γνωρίζει, για την ακρίβεια δε χρειάζεται να είναι καν γνωστός επί προσωπικού. Μπορεί να είναι κάποιος διάσημος ή κάποιος που απλώς έχουμε συναντήσει. Μπορεί να είναι απλά κάποιος που είδαμε- ή φανταστήκαμε- και μας έκανε το κλικ. Τον παίρνουμε, λοιπόν, στο μυαλό μας και τον χρίζουμε πρωταγωνιστή. Το σενάριο τώρα, όπως κάθε καλογραμμένο σενάριο, είναι μεν δικής μας έμπνευσης, επινόησης κι ευχαρίστησης, αλλά προσαρμόζεται και λίγο στις δυνατότητες του πρωταγωνιστή για να έχει και ρεαλιστική διάσταση. Στο μυαλό μας, ακόμα, όλα αυτά. Δημιουργία φαντασίωσης ολοκληρώθηκε.\nΚαι τώρα; Τώρα ωραία θα ήταν να μπορούσαμε να την πραγματοποιήσουμε. Για να γίνει όμως αυτό, απαιτούνται δύο ακόμα βασικά συστατικά. Αφενός ο πρωταγωνιστής πρέπει απαραιτήτως να είναι όχι απλά γνωστός, αλλά, ιδανικά, σε σχέση μαζί μας, έστω σε επίπεδο φλερτ. Αφετέρου η πρόθεσή μας να αποτελέσει συμπρωταγωνιστή μας χρειάζεται να του γνωστοποιηθεί και να συναινέσει.\nΣτο σημείο αυτό είναι που μπορεί να αναλάβει δράση το παιχνίδι. Το ερωτικό παιχνίδι, το παιχνίδι της επικοινωνίας, το παιχνίδι των ερωτήσεων, ακόμα κι ένα αθώο επιτραπέζιο παιχνίδι μπορούν να αποτελέσουν «εργαλεία» για να βάλουν το «συμπαίκτη» μας στο κλίμα και να οδηγήσουν προς την επίτευξη του στόχου, δηλαδή την πραγματοποίηση της φαντασίωσής μας! Οι κανόνες διαμορφώνονται από εμάς και έχουν κύριο και βασικό στόχο να βάλουν το σύντροφό μας στο κλίμα. Έτσι, για παράδειγμα μπορεί το 6 στο ζάρι να σημαίνει ότι του δίνουμε ένα πιο αισθησιακό φιλί, μπορεί το μήνυμά μας για καλημέρα να περιέχει ένα πιο αποκαλυπτικό gif, μπορεί η απάντηση στην ερώτηση γνώσεων που μας κάνει να είναι η περιγραφή του πώς θα θέλαμε να βρισκόμαστε τώρα μαζί του. Δεν υπάρχει συνταγή και σε μεγάλο βαθμό είναι αντικείμενο αυτοσχεδιασμού.\nΓια το λόγο αυτό, χρειάζεται να είμαστε σε ετοιμότητα να κατευθύνουμε το παιχνίδι και βασικά το μυαλό τού απέναντί μας, προς το σενάριο που έχουμε φαντασιωθεί. Η στόχευση στο μυαλό του είναι ένας δρόμος που είναι πολύ πιθανό να οδηγήσει το όλο εγχείρημα σε επιτυχία. Με μικρές αποκαλύψεις και πικάντικα clues, ο στόχος είναι η ένταση να αυξάνεται κι ο σύντροφός μας να μπαίνει στο νόημα και να μας ακολουθεί στο παιχνίδι.\nΠροσοχή! Η δράση σταματά ακαριαία τη στιγμή που οποιοσδήποτε από τους δύο νιώσει άσχημα, δυσάρεστα ή απλά δεν επιθυμεί να συνεχίσει. Το ότι εμείς φανταστήκαμε κρέμασμα από τον πολυέλαιο (κλασικά και παραδοσιακά) δε σημαίνει ότι ο σύντροφός μας θέλει, μπορεί, απολαμβάνει το να το κάνει. Η ουσία είναι να περάσουν και οι δύο καλά σε ένα σενάριο που μπορεί να «έγραψε» ο ένας αλλά και ο άλλος επέδρασε δυναμικά τόσο στην εκτέλεση όσο και στην προσαρμογή του στα μέτρα του. Η φαντασίωση που μοιράζεται ενέχει ένα ακόμα σημείο που χρειάζεται προσοχή κι αφορά στο ξενέρωμα το ενός από τους συμμετέχοντες. Ο πιο ασφαλής τρόπος για να αποφευχθεί κάτι τέτοιο είναι η ευελιξία. Όσο, δηλαδή, πιο ευέλικτο είναι το σενάριο και πιο χαλαροί οι πρωταγωνιστές, τόσο πιο πιθανό είναι το αποτέλεσμα να είναι απολαυστικό για όλους.\n«Στη φαντασίωσή μου κανείς ποτέ δε με αγαπά για το μυαλό μου», είπε η Nora Ephron. Φαίνεται, ωστόσο, ότι το μυαλό μας είναι το βασικό που χρειάζεται να κινητοποιηθεί για να δημιουργηθεί και να πραγματοποιηθεί μια φαντασίωση.


Όρθιο τετράποδο από την Θεσσαλονίκη, πήγε για μπάνιο στη Χαλκιδική και δείτε που πάρκαρε ο ρεζίλης - OΛΑ ΘΕΣΣΑΛΟΝΙΚΗ !!! Όρθιο τετράποδο από την Θεσσαλονίκη, πήγε για μπάνιο στη Χαλκιδική και δείτε που πάρκαρε ο ρεζίλης | OΛΑ ΘΕΣΣΑΛΟΝΙΚΗ !!!\nΌρθιο τετράποδο από την Θεσσαλονίκη, πήγε για μπάνιο στη Χαλκιδική και δείτε που πάρκαρε ο ρεζίλης\nΗ έννοια ευγένεια και πολιτισμός σε αυτή τη χώρα έχει δυστυχώς πεθάνει, μαζί με όλες τις υπόλοιπες αξίες που η Ελλάδα έχει μεταδώσει σε όλο τον κόσμο.\nΟ άξεστος, απολίτιστος ξεφτίλας Ελληνάρας, πάρκαρε την αμαξάρα του ΜΕΣΑ στην παιδική χαρά !!!!\nΗ φωτογραφία είναι σημερινή, από την Ολυμπιάδα, δίπλα στα αρχαία Στάγειρα την πατρίδα του Αριστοτέλη, αν αυτή η τραγική ειρωνεία σας λέει κάτι...\nOΛΑ ΘΕΣΣΑΛΟΝΙΚΗ !!!: Όρθιο τετράποδο από την Θεσσαλονίκη, πήγε για μπάνιο στη Χαλκιδική και δείτε που πάρκαρε ο ρεζίλης


«Χάσαμε τη συγκέντρωση μας και κάποια εύκολα καλάθια» - Μπάσκετ Γυναικών - gavros.gr\nΠέμπτη, 21 Φεβρουαρίου 2019 - 01:05\nΣτην έλλειψη συγκέντρωσης της ομάδας μπάσκετ Γυναικών του Ολυμπιακού στο τελευταίο της ματς στην Euroleague κόντρα στην Αβενίδα, στάθηκε ο Γιώργος Παντελάκης σε δηλώσεις του. Ο κόουτς του Θρύλου, μετά την ήττα από την πρωταθλήτρια Ισπανίας, δήλωσε:\n«Όταν ήρθαμε εδώ γνωρίζαμε ότι η Αβενίδα έχει έναν νέο προπονητή και ξέραμε, ότι η ομάδα άλλαξε τον τρόπο που αγωνίζεται. Πλέον, είναι ακόμα πιο επιθετική στην άμυνα και πιέζει για 40 λεπτά. Εμείς από την μεριά μας ήμασταν προετοιμασμένοι για αυτές τις συνθήκες, αλλά μέσα στο παιχνίδι θεωρώ ότι σε κάποια σημεία χάσαμε την συγκέντρωση μας, χάσαμε κάποια εύκολα καλάθια και δεν είχαμε την απόδοση που θέλαμε να έχουμε στο τελευταίο μας παιχνίδι στην διοργάνωση. Η Αβενίδα είναι μια εκπληκτική ομάδα και εύχομαι καλή επιτυχία στη συνέχεια της στο Eurocup».\nΑπό την πλευρά της η Αγγελική Νικολοπούλου υπογράμμισε: «Δεν παίξαμε καλά στο τελευταίο μας παιχνίδι στην Euroleague. Γενικότερα, προσπαθήσαμε να παίξουμε καλή άμυνα σε όλα τα παιχνίδια μας στην διοργάνωση. Το μοναδικό που μπορούμε να κρατήσουμε είναι ότι είμαστε μια καινούρια ομάδα και είμαστε ως ένα σημείο ικανοποιημένοι για την πορεία μας».


Το πρωτάθλημα της Football League τελείωσε, τώρα αρχίζουν τα δύσκολα για τον Α.Ο.Κ.! - Κ-ΤΥΠΟΣ\nΑρχική ΑΘΛΗΤΙΣΜΟΣ ΠΟΔΟΣΦΑΙΡΟ Το πρωτάθλημα της Football League τελείωσε, τώρα αρχίζουν τα δύσκολα για τον...\nΤο πρωτάθλημα της Football League τελείωσε, τώρα αρχίζουν τα δύσκολα για τον Α.Ο.Κ.!\nΤο πρωτάθλημα της Football League τελείωσε, όχι με τον καλύτερο τρόπο για την ομάδα του Αθλητικού Ομίλου «Καβάλα», η οποία έκανε τρεις «μαζεμένες» ήττες στο τέλος. Στις δύο τελευταίες αγωνιστικές ημέρες, μάλιστα, έγινε αισθητό το «μικρό» βάθος στο ρόστερ και η ανάγκη να ενισχυθεί, ενόψει συμμετοχής στο πρωτάθλημα της Super League 2, που θα είναι πιο ανταγωνιστικό.\nΛόγω της ιδιόμορφης κατάστασης, μικρή περίοδος προετοιμασίας, νέα οικονομικά και αγωνιστικά δεδομένα, η διοίκηση της Ποδοσφαιρικής Ανώνυμης Εταιρείας (Π.Α.Ε.) καλείται να πάρει γρήγορες αποφάσεις. Κυρίως, όμως, να εξασφαλίσει το μισό εκατομμύριο ευρώ (350.000 ευρώ ελάχιστο μετοχικό κεφάλαιο και 150.000 ευρώ για την εγγυητική ρήτρα), προκειμένου να δηλώσει «παρούσα» στην νέα Super League 2. Οι απαιτήσεις στην δεύτερη τη τάξει κατηγορία του ελληνικού επαγγελματικού ποδοσφαίρου είναι υψηλότερες σε οικονομικό, οργανωτικό και αγωνιστικό επίπεδο. Είμαστε βέβαιοι πως οι διοικούντες τις γνωρίζουν και θα πράξουν τα δέοντα.\nΗ περίοδος που έληξε, με ήττα στην Αριδαία από τον Αλμωπό (3-1), είναι σαφώς πετυχημένη. Ο Α.Ο.Κ. δεν ήταν φαβορί για την κατάκτηση του πρωταθλήματος στον βόρειο όμιλο της Football League, ούτε είχε το προβάδισμα για την άνοδο. Το διοικητικό συμβούλιο και ο προπονητής, Κώστας Ανυφαντάκης, «έχτισαν» ένα ρόστερ, που ήταν προσαρμοσμένο στις περιορισμένες οικονομικές δυνατότητες. Το ρόστερ αυτό, χάρη στο πολύ καλό εσωτερικό κλίμα, πέτυχε τον πρωταρχικό στόχο της ανόδου, ενώ παρουσίασε ελκυστικό θέαμα σε όλα τα παιχνίδια.\nΣημείωσε 11 νίκες, εκ των οποίων οι 6 εκτός έδρας, έφερε 2 ισοπαλίες (και οι δύο εντός έδρας) και υπέστη 5 ήττες (οι τρεις συνεχόμενες στο τέλος του πρωταθλήματος). Σκόραρε 32 τέρματα, τα περισσότερα στην κατηγορία και δέχτηκε 18, εκ των οποίων τα 7 στις τρεις τελευταίες αγωνιστικές ημέρες. Το μοναδικό τέρμα στην Αριδαία σημείωσε ο Χρήστος Κολλάς, ο οποίος έφτασε στα έξι στο πρωτάθλημα, όσα σκόραρε και ο Νίκος Βαλαβανόπουλος. Μάλιστα, ο Χρ. Κολλάς πέτυχε το πρώτο και το τελευταίο τέρμα στην περασμένη περίοδο. Οι σκόρερ του Α.Ο.Κ. είναι οι: Κολλάς 6, Βαλαβανόπουλος 6, Κόκκορης 5, Αδαμάκης 4, Γαβριηλίδης 3, Ορφανίδης 3, Στίκας 2, Παντεκίδης 2. Να αναφέρουμε ότι, ο Α.Ο.Κ. δεν σκόραρε με πέναλτι σε τέσσερις προσπάθειες.\nΤην τελευταία αγωνιστική ημέρα του πρωταθλήματος σημειώθηκαν τα ακόλουθα αποτελέσματα: Αλμωπός Αριδαίας-Καβάλα 3-1, Τρίγλια-Βέροια 0-0, Ολυμπιακός Βόλου-Πιερικός 3-3, Θεσπρωτός-Πανσερραϊκός 3-2, Α.Ε. Ποντίων Κοζάνης-Απόλλων Πόντου 1-1. Η τελική βαθμολογία του βορείου ομίλου είναι η εξής: Βέροια 38, Καβάλα 35, Πανσερραϊκός 31, Ολυμπιακός Βόλου 31, Πιερικός 25, Θεσπρωτός 22, Τρίγλια 21, Αλμωπός Αριδαίας 20, Απόλλων Πόντου 16, Α.Ε. Ποντίων Κοζάνης 7.\nΗ Π.Α.Ε. Α.Ο. «Καβάλα» 1965 ανακοίνωσε ότι: «Συνεχίζοντας την επένδυση στο μέλλον, με νέους και ταλαντούχους ποδοσφαιριστές και παραμένοντας πιστή στις αρχές της, για να κάνει πράξη το όραμα που εξαρχής έθεσε, για την ανάδειξη ταλέντων από τον Νομό Καβάλας και της ευρύτερης περιοχής, θα πραγματοποιήσει προπονήσεις για την στελέχωση της ομάδας νέων (γεννηθέντων τα έτη 2004, 2005, 2006). Οι προπονήσεις θα διεξαχθούν την Πέμπτη 1, την Παρασκευή 2 και το Σάββατο 3 Ιουλίου 2021, στις εγκαταστάσεις του αθλητικού κέντρου στο Περιγιάλι. Οι προπονήσεις θα αρχίζουν στις 6 το απόγευμα και οι συμμετέχοντες πρέπει να έχουν μαζί τους ποδοσφαιρικά παπούτσια και κατάλληλο ιματισμό. Οι προπονήσεις θα γίνουν υπό την επίβλεψη του προπονητή της ομάδας Κ19, Νίκου Καραμπιμπέρη, κάτοχου διπλώματος UEFA-PRO».\nΠροηγούμενο άρθροΕλευθερούπολη και Μαρούσι έπαιξαν με σθένος για την νίκη! Το Μαρούσι επικράτησε στην 2η παράταση\nΕπόμενο άρθροΟι Ρουμάνοι ανακαλύπτουν τις ομορφιές του Νομού Καβάλας


Το ΒΗΜΑ της Ιτέας: ΌΤΑΝ ΈΛΛΗΝΕΣ ΣΠΗΛΑΙΟΛΟΓΟΙ ΕΓΚΛΩΒΙΣΤΗΚΑΝ ΕΠΙ 90 ΗΜΕΡΕΣ ΣΕ ΠΛΗΜΜΥΡΙΣΜΕΝΗ ΣΠΗΛΙΑ ΣΤΗΝ ΚΡΗΤΗ\nΌΤΑΝ ΈΛΛΗΝΕΣ ΣΠΗΛΑΙΟΛΟΓΟΙ ΕΓΚΛΩΒΙΣΤΗΚΑΝ ΕΠΙ 90 ΗΜΕΡΕΣ ΣΕ ΠΛΗΜΜΥΡΙΣΜΕΝΗ ΣΠΗΛΙΑ ΣΤΗΝ ΚΡΗΤΗ\nΟ εγκλωβισμός των 12 παιδιών στο σπήλαιο στην Ταϊλάνδη έχει συνταράξει τον κόσμο που παρακολουθεί με κομμένη την ανάσα την επιχείρηση διάσωσης.\nΤο 2002 στην Κρήτη ένα παρόμοιο περιστατικό απασχόλησε τα Μέσα. Τρεις σπηλαιολόγοι που πήραν μέρος σε αποστολή χαρτογράφησης παγιδεύτηκαν στο σπήλαιο Σάρχου στην Κρήτη.\nΠρόκειται για ένα σπήλαιο με 1.700 περίπου μέτρα συνολικό μήκος διαδρομών,το οποίο έχει κατηφορικές κλίσεις και σε περιόδους μεγάλων βροχοπτώσεων πλημμυρίζει και τα νερά τρέχουν από το στόμιό του. Την ημέρα που οι σπηλαιολόγοι μπήκαν στο σπήλαιο μια έντονη βροχόπτωση έφραξε με φερτά υλικά ένα στενό πέρασμα, με αποτέλεσμα να σφραγιστεί η μοναδική έξοδος που είχαν.\nΒρίσκονταν ήδη σε βάθος 140 μέτρων από την επιφάνεια,\nόταν εγκλωβίστηκαν στα έγκατα της γης.\nΕπί 90 ώρες παρέμειναν στο σπήλαιο, περιμένοντας βοήθεια.Οι ημέρες περνούσαν βασανιστικά και οι σπηλαιολόγοι παρέμειναν στο σκοτάδι. Πράλληλα, ομάδα διάσωσης προσπαθούσε να τους βρει δίχως κανένας να γνωρίζει εάν ήταν ακόμη ζωντανοί.\nΑρχικά προσπάθησαν να κάνουν κατάδυση, δίχως όμως να τα καταφέρουν γι'αυτό αποφάσισαν να κάνουν άντληση των υδάτων. Με τη συνδρομή τουλάχιστον 80 σπηλαιολόγων από διάφορα μέρη της Ελλάδας κατάφεραν να τους βρουν στη μεγάλη αίθουσα και να τους απεγκλωβίσουν.\nΠληροφορίες από: Καθημερινή


Time Attack by EKO 4th Round: Φοβερός αγώνας με περάσματα σε βρεγμένη άσφαλτο!\n29 Oct, 2019 Ώρα 12:46\nΜε επιτυχία στέφθηκε και ο 4ος γύρος του Παγκυπρίου Πρωταθλήματος Time Attack by EKO με μια δόση βρεγμένου οδοστρώματος στην Achna Speedway.\nΞεκινώντας με τα δοκιμαστικά οι θερμοκρασίες και ο καιρός ήταν πραγματικά ιδανικά για κατάρριψη ρεκόρ στην πίστα. Και αυτό φάνηκε με τους χρόνους να πέφτουν σε καλά νούμερα. Μας την χάλασε όμως ο καιρός όπου με το ξεκίνημα της πρώτης χρονομετρημένης προσπάθειας άρχισε να ρίχνει καρεκλοπόδαρα. Ο αγώνας διακόπηκε για λίγο και συνέχισε μόλις σταμάτησε η βροχή με βρεγμένη άσφαλτο.\nΟφείλουμε να πούμε ότι η προσπάθεια των οδηγών στο βρεγμένο ήταν απίστευτη. Μας κατενθουσίασαν με τα περάσματα τούς τα οποία σε σύγκριση με στεγνό δεν είχαν κάτι να ζηλέψουν. Μην σας πούμε ότι το απολαύσαμε παραπάνω!\nΓια να δούμε λοιπόν αναλυτικά τα αποτελέσματα της ημέρας.\nΣτην κατηγορία RC Open ο Andy Παπαγεωργίου (Honda S2000) κατάφερε να επικρατήσει στην πρώτη θέση με διαφορά μερικών εκατοστών του δευτερολέπτου από τον Λουκά Χριστοφόρου (Honda Civic)! Ταυτόχρονα έγραψε και τον καλύτερο χρόνο της ημέρας με 1:06.027. Στην Τρίτη θέση βρέθηκε ο Γιώργος Σκουρής με Honda Civic.\nΣτην M2 Ο Chris Παπαγεωργίου με S2000 πήρε την πρώτη θέση με τον Κωνσταντίνο Κάκα να ακολουθεί στη Δεύτερη.\nΣτην RC E2 ο Γιάννης Καπετάνιος (Lan Evo) ο οποίος μας κατενθουσίασε στα βρεγμένα περάσματα κατάφερε να ρίξει τον χρόνο του στο 1:09.242 αφού ξεκίνησε η πίστα να στεγνώνει. Στη δεύτερη θέση ακολούθησε ο Γιώργος Αρτεμίου με Honda Civic και στην τρίτη θέση ο Χρίστος Χατζηγεωργίου με AE86!\nΣτην RC E1 ο Άθως Μιχαηλάς (Honda Civic) πήρε την πρώτη με τον Αβράμη Αβραάμ (Nissan Pulsar) να τον ακολουθεί στη δεύτερη. Στην Τρίτη θέση βρέθηκε ο Ανδρέας Αντωνίου με Honda Civic. Οι χρόνοι τους μπορούμε να πούμε ότι ήταν αρκετά πίσω σε σχέση με τον προηγούμενο αγώνα.\nΠροχωρώντας στην RC S1 με διαφορά χιλιοστών του δευτερολέπτου ο Σταύρος Γεωργιάδης με MX5 κατάφερε να επικρατήσει του Στέλιου Κυθρεώτη ο οποίος έτρεχε με την «δεύτερη του μηχανή» λόγω προβλημάτων στην καλή (Honda Civic).\nΣτην RC S2 o Χρίστος Πικκής με Lan EVO III o οποίος χωρίς ανταγωνισμό πήρε τη πρώτη θέση της κατηγορίας!\nΣτην Μ1 O Στέλιος Κυριακίδης (Honda Civic) διατηρώντας τους χρόνους του και με διαφορά χιλιοστών του δευτερολέπτου κατάφερε να πάρει την πρώτη θέση με τον Ανδρέα Καμπέρη (Honda Integra) να ακολουθεί στην δεύτερη. Την τρίτη θέση πήρε ο Μιχάλης Χατζηαναστάσης με Honda Civic!\nΣτην S4 ο Dimitri Kizriakov (Subaru Impreza) έριξε τους χρόνους του σχεδόν ένα δευτερόλεπτο από τον προηγούμενο αγώνα. Έτσι επικράτησε στην πρώτη θέση με τον Χριστόφορο Χριστοφή (Subaru Impreza) να ακολουθεί στην δεύτερη.\nΣτην S3 η Μαρία Χατζηγεωργίου με Honda Integra συνεχίζει την καλή δουλειά ρίχνοντας τους χρόνους της ακόμη πιο κάτω κερδίζοντας την κατηγορία.\nΤελειώνουμε με την S1 όπου ο Πάυλος Γιάλλουρος με Honda Civic πήρε την πρώτη θέση χωρίς ανταγωνισμό!\nΡαντεβού λοιπόν για τον 5ο και τελευταίο αγώνα του Παγκυπρίου Πρωταθλήματος Time Attack by EKO στις 24 Νοεμβρίου. Μια εβδομάδα μετά από το αγαπημένο μας Boyz Stuff Show. See you There!\nΕυχαριστούμε επίσης τους Motor Addict για τις υπέροχες φωτογραφίες!


Πόπη Διαμαντάκου | ΟΙ ΑΘΗΝΑΙΟΙ | Έντυπη Έκδοση | LiFO\nΤηλεκριτικός. Ζει στο Παγκράτι και θέλει να νιώθει οικειότητα με την παραξενιά της.\nΗ Αθήνα είναι κούκλα όταν λείπουν οι κάτοικοί της. Όχι όλοι. Τότε είναι πένθιμη.\nΤο Παγκράτι είναι η καλύτερη γειτονιά της. Είσαι στο κέντρο χωρίς να είσαι μέσα στο βρασμό και τη φωτιά. Μπορείς να πας με τα πόδια στο Σύνταγμα, στο Κολωνάκι, στη δουλειά... Το μαγικό σε μια μεγαλούπολη είναι να μπορείς να πηγαίνεις στη δουλειά με τα πόδια.\nΤα περισσότερα ελληνικά σίριαλ είναι απροσδιόριστα σε σχέση με την πόλη. Καταλάβαινες ότι ήταν γυρισμένο στην Αθήνα, αλλά δεν την ένιωθες πουθενά. Mε αφορμή το «Sex And The City» άρχισαν και τα ελληνικά σίριαλ να κάνουν το ίδιο. Παρουσιάζοντας την Αθήνα αρκετά ωραιοποιημένη. Μας δείχνουν τη συνοικία μας σχεδόν σαν το Παρίσι. Όμορφα σπίτια, ωραίες γειτονιές και ατμοσφαιρικά λοφτ, που δεν είναι όμως η Αθήνα. Καθόλου καθημερινότητα. Τους σοκάρει και αγνοούν πως και το άσχημο μέσα από το φακό παίρνει άλλη διάσταση.\nΜου άρεσε πάντα το θέαμα. Θα έλεγα ότι ήταν πρώτη μου προτίμηση η τηλεόραση γιατί μ' ελκύει η παρακολούθηση του θεάματος μαζί με άλλους. Η αίσθηση του κοινού που δεν θα γνωρίσεις. Αυτό ίσως προσπαθώ να ανακαλύψω με τη δουλειά που κάνω: Το κοινό που δεν υπάρχει δίπλα μου όταν βλέπω τηλεόραση. Αλλά το θέαμα πρέπει να σ' αρέσει κιόλας. Έχεις μια ματιά για τον κόσμο και μέσα σου το όνειρό σου είναι να τον φτιάξεις. Γι' αυτό και η κριτική έχει μια μεγάλη δόση αυταρχισμού. Δεν μπορεί να γίνει διαφορετικά.\nΚριτική στο μέσο γίνεται όταν γνωρίζεις πολύ καλά τη λειτουργία του, τη γραμματική, το συντακτικό του και την αγορά. Ένας ρόλος της, λοιπόν, είναι να προσφέρει στον τηλεθεατή το επιχείρημα όταν κάτι δεν μας αρέσει.\nΟ κινηματογράφος το θέατρο, η ζωγραφική, ο χορός προϋποθέτουν ότι ο «αγοραστής» του προϊόντος θα σηκωθεί από τον καναπέ του, θα ντυθεί και θα εκτεθεί δημόσια, πληρώνοντας ένα σχετικά ακριβό αντίτιμο. Όταν, πολύ πιο συχνά, βρίσκεται με τις πιτζάμες στον καναπέ του και χωρίς να εκτεθεί δημόσια για την επιλογή του μπορεί να δει όλα αυτά τα πράγματα που αλλιώς δεν θα επέλεγε. Έχουμε ένα τοπίο που είναι τηλεοπτικό, ατακτοποίητο, ο ανταγωνισμός είναι σκληρός και το trash είναι φθηνό και προσφέρεται αφειδώς. Το κουτσομπολιό επίσης είναι φθηνό, εύκολο, λαϊκό και απευθύνεται στην ανθρώπινη φύση, στην περιέργεια. Δεν είμαι καθόλου σίγουρη αν ο Λαζόπουλος θα έκανε την ίδια επιτυχία με το «Al Tsantiri News» στο θέατρο.\nΥπάρχουν συνάδελφοί μου που έχουν κάνει τηλεόραση ενώ κάνουν και κριτική τηλεόρασης. Δεν πιστεύω, παρ' όλο που έχω εμπιστοσύνη στις δυνατότητές τους, ότι αυτό κρατάει τη ματιά τους εντελώς καθαρή απέναντι στο αντικείμενό τους. Διαφωνώ κάθετα με τη διαπλοκή των ρόλων. Στους περισσότερους απ' αυτούς έχω πει τη γνώμη μου, γιατί μου τη ζητήσανε. Όταν κάνεις δημόσιες σχέσεις σε έναν τομέα στον οποίο ασκείς τη δημοσιογραφία σου (άρα τον ελέγχεις), θα πρέπει να είσαι υπεράνθρωπος για να είναι η ματιά σου καθαρή.\nΟι δημοσιογράφοι που τελειώνουν τις ελληνικές πανεπιστημιακές σχολές είναι λίγο μακριά από αυτό που πραγματικά συμβαίνει στην αγορά όταν πάνε να δουλέψουν. Η δημοσιογραφία σαν βάση για τη δουλειά της έχει τη δεοντολογία της. Δηλαδή η δεοντολογία της δημοσιογραφίας είναι η θεωρία της. Ο τρόπος να ασκείς αυτήν τη δουλειά. Για μένα λοιπόν ένας δημοσιογράφος με πανεπιστημιακή μόρφωση αυτό που φέρνει στην αγορά, το ήθος δηλαδή που πρέπει να φέρνει στην αγορά από τη στιγμή που ιδρύθηκαν πανεπιστημιακές σχολές, είναι το ήθος της δεοντολογίας. Εδώ πάσχουμε και το ξέρουμε.\nΠολύς κόσμος πιστεύει πως πρέπει να πάρει τηλέφωνο στην τηλεόραση για να κλείσει ραντεβού με το ΙΚΑ ή να βγει ο υπουργός και να του λύσει το πρόβλημά του. Αυτό νομίζει ότι είναι δημοσιογραφική δουλειά ή να πάνε στο δημοσιογράφο και να καταγγέλλουν το γείτονα ή τον υπουργό ή δεν ξέρω ποιον. Αυτό πρέπει να προσφέρουν οι δημοσιογραφικές πανεπιστημιακές σπουδές. Έτσι κι αλλιώς τη δημοσιογραφία τη μαθαίνεις όταν πια βγεις στην αγορά. Όμως, χωρίς εφόδια και γνώσεις είναι πολύ επικίνδυνο, και για το δημοσιογράφο που θα καταλήξει να γίνει εργαλείο στα χέρια της εξουσίας, αλλά και για τη δημοκρατία.\nΗ ελληνική τηλεόραση ζει από εκπομπές που αλληλοτροφοδοτούνται. Θα μπορούσαμε να το πούμε και κανιβαλισμό. Αυτό όμως είναι σημάδι της φτώχειας της ελληνικής τηλεόρασης, και κυριολεκτώ. Είναι πολύ μικρή η αγορά για ένα τόσο ακριβό μέσο.\nΤα πρόσωπα της tv σου είναι τόσο οικεία όσο οι συγγενείς σου. Εξού και το πολύ κοντινό πλάνο. Στην Ελλάδα αυτό το φτάσαμε στην υπερβολή του. Είναι άλλο μια σαπουνόπερα και άλλο να παρακολουθείς επί 10 χρόνια τις ιστορίες τεσσάρων πέντε οικογενειών που τους ανέδειξε η κουτσομπολίστικη τηλεόραση. Αυτά τα 4-5 πρόσωπα παντρεύονται, χωρίζουν και με αυτό τον τρόπο τροφοδοτούν μια κοινωνία. Αυτό είναι αυτισμός. Είναι ο απόλυτος επαρχιωτισμός και παλαιού τύπου μάλιστα. Αναπαράγει φοβίες, όπως ο συντηρητισμός και ο πουριτανισμός, που επικρατούν στις κλειστές κοινωνίες. Ποια είναι η κυρίαρχη κουλτούρα στον τόπο που καλλιέργησαν οι κάθε τύπου εξουσίες; Το αυθαίρετο, αυθαίρετα είναι όλα τα κανάλια, το κουτσομπολιό, το κιτς, το «Πατρίς, Θρησκεία, Οικογένεια». Αυτές οι αρχές εξέθρεψαν τη γενιά που είναι τώρα στα πράγματα.\nΗ τηλεόραση είναι παραμορφωτικός καθρέφτης της κοινωνίας. Δεν λέει ψέματα η τηλεόραση, απλώς δείχνει ένα μέρος της αλήθειας, που στο τέλος μοιάζει σαν ψέμα αφού σου αποκρύπτει ολόκληρη την αλήθεια.\nΔεν τη θεωρώ παγίδα για τη σκέψη την τηλεόραση. Θεωρώ παγίδα την ακινησία.\nΕίναι πολύ μεγάλος αγώνας, όταν βλέπεις ότι κάτι δεν αλλάζει, στο τέλος να μείνεις έξω από αυτό. Η πρώτη αντίδραση είναι να σου φαίνεται φυσιολογικό. Χάνεις το μέτρο. Μπερδεύομαι πολύ με το φτηνό κομμάτι. Σαν η ζωή να μου φεύγει μέσα από τα χέρια. Είναι, όμως, η δουλειά μου και έχω μάθει να κρατάω ισορροπίες.\nΖηλεύω πολύ τους συναδέλφους που ζουν σε μικρές πόλεις. Ο δημοσιογράφος της Αθήνας εγκλωβίζεται συνέχεια ανάμεσα στις πηγές του. Ξαφνικά ο κόσμος του μικραίνει πάρα πολύ. Ένα κέντρο μέσα στο κέντρο. Ζουν στους δικούς τους γυάλινους κόσμους. Στην εποχή μας πια ο δημοσιογράφος που θα κάνει τη διαφορά είναι αυτός που θα πάρει αντίστροφα τη ροή του δρόμου.\nΑπολαμβάνω τη γραφή. Όχι κάθε μέρα. Πολλές φορές μέσα στο χρόνο απολαμβάνω να γράφω για μένα. Δεν περιμένω ότι θα δω κάποια αλλαγή. Εγώ συμμάχους ψάχνω. Η τηλεόραση είναι επενδύσεις χρημάτων και είναι αμελητέα η τηλεκριτική. Σημασία έχει ο διαφημιστής. Μερικές φορές, όμως, ακούω στον κόσμο, και αυτή είναι η χαρά μου, ότι θυμούνται κάτι που έχω γράψει. Ότι συμφωνούν σε κάποια πράγματα μαζί μου. Το κέρδος είναι όταν πεις μια ιδέα να βρεις συμμάχους. Οι αλλαγές έρχονται από τις συμμαχίες. Τα υπόγεια ρεύματα που δημιουργούνται αρκετές φορές είναι αυτά που είναι τα σημαντικότερα. Οι υπόγειες συμμαχίες είναι οι σημαντικές στις εποχές και στις πόλεις που ζούμε. Να αισθάνεσαι οικειότητα μέσα στην παραξενιά σου.\nΗ Πόπη Διαμαντάκου αρθρογραφεί σε καθημερινή βάση στην εφημερίδα «Τα Νέα».\nΑνώνυμος/η 16.7.2011 | 20:18\nto apoluto dilinthrio k h zhlia gia tous +antrwpous ths xarakthrizei to onoma poph diamandakou !\nΑνώνυμος/η 16.10.2011 | 16:56\nΕίναι η μόνη που ξέρει να λέει και να γράφει τα πράγματα με το όνομα τους.\nΑνώνυμος/η 16.10.2011 | 21:03\nμετα απο τοσα αρνητικα γιατι ασχολειται με την τηλεοραση??? οεο?\nΑνώνυμος/η 16.10.2011 | 22:41\nh alitheia ponaei


Χιούγκο Ντίξον στη «Ν»: Mία είναι η επιλογή της Αθήνας\nΟ αρθρογράφος και αναλυτής του πρακτορείου Reuters\nΔευτέρα, 09 Μαρτίου 2015 11:18\nΒερολίνο: «Η Ελλάδα έχασε άλλη μια εβδομάδα» 09/03/2015 10:17\nΟι τελευταίες κινήσεις της Αθήνας εν όψει Eurogroup 08/03/2015 11:40\nΧαμηλές προσδοκίες και παράταση της αγωνίας 09/03/2015 07:43\nΗ ελληνική κυβέρνηση να συνεργαστεί με τους πιστωτές της και να προχωρήσει σε σθεναρές μεταρρυθμίσεις για να αποφύγει τη στάση πληρωμών και την επιστροφή στη δραχμή. Η υπόλοιπη Ευρωζώνη να μειώσει τον δημοσιονομικό στόχο της Αθήνας για τα επόμενα χρόνια και να ελαφρύνει περαιτέρω το ελληνικό χρέος. Με αυτόν τον τρόπο συμπυκνώνεται η άποψη του editor-at-large του πρακτορείου Reuters, Χιούγκο Ντίξον, όπως την παραθέτει στη «Ν», εν μέσω της τρέχουσας διαπραγμάτευσης.\nΣύμφωνα με τον επιφανή αναλυτή και αρθρογράφο, «η δημιουργική ασάφεια για την οποία ο Γιάνης Βαρουφάκης μπορεί να υπερηφανεύεται, θα αποσαφηνιστεί κατά κύριο λόγο προς όφελος των πιστωτών» και «η κυβέρνηση θα χρειαστεί να συμφωνήσει σε ένα νέο πρόγραμμα έως το τέλος του Ιουνίου».\nΤο βασικό σενάριο για την κατάληξη της διαπραγμάτευσης είναι η επίτευξη νέας συμφωνίας, ωστόσο, σύμφωνα με τον Χιούγκο Ντίξον, εξακολουθεί να υπάρχει ο κίνδυνος αδιεξόδου που θα δρομολογούσε εξελίξεις - «πρόδρομο για την επανεισαγωγή της δραχμής». Στο μεταξύ, «η ελληνική οικονομία πιθανότατα θα συνεχίσει να συρρικνώνεται και η ανεργία θα διατηρηθεί σε ανοδική πορεία».\nΤελικά, η λύση περνάει μέσα από βελτιωτικές κινήσεις των πιστωτών, «υπό την προϋπόθεση ότι η κυβέρνηση θα εξακολουθήσει να αποδίδει στις μεταρρυθμίσεις, ας πούμε, μετά από 6 μήνες».\nΠοιο είναι το επικρατέστερο σενάριο για την Ελλάδα με χρονικό ορίζοντα τον Ιούνιο;\n«Η ελληνική κυβέρνηση πρόκειται να αντιμετωπίσει τέσσερις πολύ δύσκολους μήνες. Θα βρεθεί υπό τεράστια πίεση από τους εταίρους της στην Ευρωζώνη να κάνει πράγματα που αντιτίθενται στις προεκλογικές της υποσχέσεις. Τρία θα είναι τα βασικά ορόσημα.\nΠρώτον, μέσα στις επόμενες λίγες εβδομάδες η κυβέρνηση θα τεθεί υπό πίεση προκειμένου να προωθήσει αντιδημοφιλείς μεταρρυθμίσεις, αν θέλει την άμεση καταβολή μετρητών από την Ευρωζώνη.\nΔεύτερον, θα χρειαστεί να συγκεκριμενοποιήσει έως το τέλος του Απριλίου την πλήρη λίστα των μεταρρυθμίσεων.\nΚατά τη διαδικασία, η δημιουργική ασάφεια για την οποία ο Γιάνης Βαρουφάκης μπορεί να υπερηφανεύεται, θα αποσαφηνιστεί κατά κύριο λόγο προς όφελος των πιστωτών.\nΤρίτον, η κυβέρνηση θα χρειαστεί να συμφωνήσει σε ένα νέο πρόγραμμα έως το τέλος του Ιουνίου. Αυτό θα σημαίνει συμφωνία πάνω σε περισσότερους όρους και συνεχιζόμενη παρακολούθηση.\nΤίποτα από όλα αυτά δεν θα είναι εύκολο για τον Τσίπρα να το “πουλήσει” στην αριστερή φατρία του. Στο μεταξύ, η ελληνική οικονομία πιθανότατα θα συνεχίσει να συρρικνώνεται και η ανεργία θα παραμείνει σε ανοδική πορεία.\nΔεν μπορώ να δω την αυτοπεποίθηση να επιστρέφει έως ότου, και αν, υπάρξει μια νέα συμφωνία στο τέλος του Ιουνίου. Ακόμη και σε αυτήν την περίπτωση, τα πράγματα ίσως θα δείχνουν ζοφερά, καθώς η κυβέρνηση πιθανότατα θα πρέπει να προβεί σε περισσότερες περικοπές και να εισαγάγει νέους φόρους για να πετύχει οποιουσδήποτε νέους δημοσιονομικούς στόχους συμφωνήσει με τους πιστωτές της.\nΠαρά το γεγονός ότι το βασικό σενάριο είναι η επίτευξη μιας νέας συμφωνίας στο τέλος του Ιουνίου, εξακολουθεί να υπάρχει ο κίνδυνος η Ελλάδα να αποτύχει να βρει τη χρυσή τομή με τους πιστωτές της. Σε αυτήν την περίπτωση, η κυβέρνηση θα κήρυττε στάση πληρωμών για τα χρέη της και θα εισήγαγε ελέγχους κεφαλαίων. Για την ανακεφαλαιοποίηση των τραπεζών, οι καταθέτες πιθανότατα θα χρειάζονταν να διασωθούν με ίδια μέσα, όπως συνέβη στην Κύπρο. Αυτό πιθανότατα θα ήταν ο πρόδρομος για την επανεισαγωγή της δραχμής».\nΣτην πραγματικότητα, πόσο χρόνο έχει η Αθήνα διαθέσιμο σε σχέση με τις χρηματοδοτικές ανάγκες της;\n«Αυτό είναι δύσκολο να το πει κανείς. Ο Βαρουφάκης έχει πει ότι οι πληρωμές του Μαρτίου έχουν διευθετηθεί. Αυτό προφανώς έχει επιτευχθεί με τις τελευταίες “στάλες” των εφεδρικών χρημάτων από κρατικά συνταξιοδοτικά ταμεία και άλλα παρόμοια. Τον Απρίλιο, το Δημόσιο δεν θα έχει τόσο βαρύ λογαριασμό εξυπηρέτησης χρέους. Ωστόσο, με τα φορολογικά έσοδα να υπολείπονται του στόχου, τα μετρητά ενδέχεται να είναι πολύ “σφιχτά”».\nΤι είδους μεταρρυθμίσεις χρειάζεται η ελληνική οικονομία; Αυτές που προτείνει η Ευρωζώνη; Εκείνες που προτείνει η ελληνική κυβέρνηση; Κάποιες άλλες;\n«Η κυβέρνηση έχει κάποιες καλές γενικές ιδέες που αφορούν για παράδειγμα την πάταξη της φοροδιαφυγής, της διαφθοράς και των ειδικών προνομίων, όπως και την τιθάσευση της δύναμης των ολιγαρχών. Ομως, ακόμη απουσιάζει το μεγαλύτερο μέρος των λεπτομερειών αυτών των προτάσεων. Η κυβέρνηση θα έπρεπε να κάνει πολλά ώστε να απελευθερώσει τις αγορές οι οποίες εξακολουθούν να χαρακτηρίζονται από περιοριστικές πρακτικές. Θα έπρεπε επίσης να δημιουργήσει μια “κακή” τράπεζα, η οποία θα αναλάβει τα μη εξυπηρετούμενα δάνεια των τραπεζών. Αυτό θα μπορούσε να χρησιμοποιηθεί ώστε να εξυγιανθεί το τραπεζικό σύστημα και να αποκατασταθεί η ροή των πιστώσεων προς την πραγματική οικονομία. Ωστόσο, είναι σημαντικό αυτό το μέτρο να μην χρησιμοποιηθεί ως μέσο από την πίσω πόρτα για τη διαγραφή των δανείων καλά διασυνδεδεμένων επιχειρήσεων».\nΕνα Grexit θα έπληττε καίρια την Ευρωζώνη;\n«Ενα Grexit θα έθετε προκλήσεις για την υπόλοιπη Ευρωζώνη. Θεωρώ ότι θα επιβίωνε από το σοκ, αλλά δεν είμαι 100% σίγουρος».\nΠοια είναι τα βασικά σημεία μιας συνολικής λύσης στην ελληνική υπόθεση;\n«Η καλύτερη λύση θα ήταν η κυβέρνηση να συνειδητοποιήσει ότι δεν έχει άλλη εναλλακτική από το να συνεργαστεί με τους πιστωτές της και να προχωρήσει με σθεναρές μεταρρυθμίσεις. Σε αντάλλαγμα, οι πιστωτές θα πρέπει να μειώσουν τον δημοσιονομικό στόχο όχι μόνο για το 2015, αλλά και για τα επόμενα χρόνια. Οι πιστωτές θα πρέπει επίσης να υποσχεθούν ότι θα παράσχουν στην Ελλάδα κάποια περαιτέρω ελάφρυνση του χρέους, επεκτείνοντας την περίοδο χάριτος και τις προθεσμίες των δανείων, υπό την προϋπόθεση ότι η κυβέρνηση θα εξακολουθήσει να αποδίδει, ας πούμε, μετά από 6 μήνες».\nΗ ΟΙΚΟΝΟΜΙΑ ΣΕ ΚΡΙΣΗ ΟΙΚΟΝΟΜΙΑ ΚΥΒΕΡΝΗΣΗ ΣΥΝΕΝΤΕΥΞΕΙΣ


Αντιμετωπίστε την Αϋπνία κατά την Εγκυμοσύνη - Υγεία και Ομορφιά\nΕίτε βρίσκεστε στην αρχή της εγκυμοσύνης, είτε διανύετε τους τελευταίους μήνες… ενδεχομένως αντιμετωπίζετε ορισμένα προβλήματα με τον ύπνο.\nΤι ακριβώς προκαλεί την αϋπνία;\nΔεδομένου ότι η λήψη υπνωτικών χαπιών αντενδείκνυται κατά τη διάρκεια της εγκυμοσύνης, πώς μπορείτε να καταπολεμήσετε την αϋπνία όταν είστε έγκυος;\nΑς δούμε πώς μπορείτε να αντιμετωπίσετε αυτό το πρόβλημα…\nΟι αιτίες της αϋπνίας κατά την εγκυμοσύνη\nΚατά τη διάρκεια της εγκυμοσύνης, η πλειοψηφία των γυναικών νιώθουν κουρασμένες, κυρίως λόγω έλλειψης ύπνου, ιδιαίτερα στην αρχή της εγκυμοσύνης, αλλά και κατά τη διάρκεια των τελευταίων μηνών της κύησης.\nΟι ορμονικές αλλαγές, λόγω εγκυμοσύνης, συχνά προκαλούν ναυτία, εμετό, ζαλάδα, γαστροοισοφαγική παλινδρόμηση… που κάνουν τις νύχτες της μέλλουσας μητέρας ακόμα πιο δύσκολες!\nΠρος το τέλος της εγκυμοσύνης\nΗ μέλλουσα μητέρα πρέπει να διαχειριστεί ορισμένα προβλήματα που αφορούν κυρίως τη στάση κατά τη διάρκεια του ύπνου, όπου θα πρέπει να βρει μια άνετη στάση η οποία δεν θα καταπιέζει την κοιλιά της και το μωρό της.\nΕπιπλέον, μην ξεχνάτε ότι το μωρό σας, κλωτσάει συνεχώς, κάτι που όσο να ναι διαταράσσει τον ύπνο σας και προκαλεί την έντονη αίσθηση ούρησης, ενώ οι διαταραχές του πεπτικού συστήματος είναι αρκετά συχνές εκείνο το διάστημα.\nΠέραν αυτών, οι νέες μητέρες αντιμετωπίζουν και ψυχολογικούς προβληματισμούς, οι οποίοι περιλαμβάνουν τον φόβο του τοκετού, τη ζωή τους με το νέο μωρό τους, κ.λπ. σκέψεις… που μερικές φορές τις αφήνουν άγρυπνες όλο το βράδυ!\nΑπλές συμβουλές για την καταπολέμηση της κόπωσης και της αϋπνίας προς το τέλος της εγκυμοσύνης\nΚαι όμως, μπορείτε να απολαμβάνετε έναν ήρεμο ύπνο χωρίς να καταφύγετε σε κάποια φαρμακευτική αγωγή.\nΑς δούμε λοιπόν ορισμένες μεθόδους οι οποίες θα σας απαλλάξουν από τις νυχτερινές αϋπνίες.\n- Να θυμάστε πάντοτε ότι η προετοιμασία του καλού νυχτερινού ύπνου, γίνεται κατά τη διάρκεια της ημέρας.\nΑφιερώστε λίγο χρόνο κατά τη διάρκεια της ημέρας και εφαρμόστε μια φυσική δραστηριότητα, π.χ. πεζοπορία.\nΗ φυσική δραστηριότητα προκαλεί την παραγωγή σεροτονίνης, μια ορμόνη που προάγει την ευημερία και τον καλό ύπνο.\n- Φροντίστε ούτως ώστε το δείπνο σας να είναι ελαφρύ.\nΈνα πολύ μεγάλο και πλούσιο γεύμα, απαιτεί αρκετή ώρα για να χωνευτεί.\nΣυνεπώς, προκαλεί έντονο φούσκωμα, ενοχλήσεις στο στομάχι και γαστροοισοφαγική παλινδρόμηση, τα οποία είναι αρκετά για να σας κρατήσουν άγρυπνη.\n- Η ενυδάτωση του οργανισμού είναι ένα ιδιαίτερα σημαντικό κομμάτι της καθημερινότητας.\nΜην καταναλώνετε όμως μεγάλες ποσότητες υγρών λίγο πριν το νυχτερινό ύπνο, για να αποφύγετε τις νυχτερινές επισκέψεις στην τουαλέτα.\n- Αποφύγετε οτιδήποτε το διεγερτικό πριν τον ύπνο, όπως ο καφές, το τσάι, το αλκοόλ, οι έντονες συζητήσεις, τα αθλήματα, την τηλεόραση και το tablet στο κρεβάτι, κ.λπ.\nΑντικαταστήστε όλες αυτές τις συνήθειες με μια ήπια δραστηριότητα, όπως η ανάγνωση ενός βιβλίου.\n- Βρείτε το κατάλληλο μέρος για ύπνο!\nΑν το κρεβάτι… δεν σας βολεύει, δοκιμάστε τον καναπέ ή μια ανακλινόμενη πολυθρόνα, προκειμένου να διαπιστώσετε εάν σας βολεύουν περισσότερο στην κατάσταση που βρίσκεστε!


Ο Μεσαίωνας στην Αλσατία και από τις δύο πλευρές του Ρήνου | 17.11.2019 | Versus Travel\nΟ Μεσαίωνας στην Αλσατία και από τις δύο πλευρές του Ρήνου | 17.11.2019\nΈνα διαφορετικό ταξίδι στη μεσαιωνική Αλσατία, και στις δύο πλευρές του ποταμού Ρήνου, ένα οδοιπορικό που σκοπό έχει να μας αποκαλύψει τη μεσαιωνική ταυτότητα αυτής της τόσο ιστορικής περιοχής στην καρδιά της Ευρώπης. Επισκεπτόμαστε τις πιο εμβληματικές πόλεις και κωμοπόλεις αλλά και χωριά της γαλλο-γερμανικής Αλσατίας, εκεί όπου ο μεσαιωνικός χαρακτήρας της περιοχής πνέει δυνατότερα: με αφετηρία το Στρασβούργο επισκεπτόμαστε Μόλσχαϊμ, Ρόσχαϊμ, Ομπερναί, Καϊσερμπέρ, Έγκισαϊμ, Νίντερροτβαϊλ, Φράιμπουργκ, Μπράιζαχ και βέβαια την περίφημη Χαϊδελβέργη, και βλέπουμε μεσαιωνικές παλιές πόλεις, καθεδρικούς ναούς, μνημεία και αρχοντικά που αφηγούνται εύγλωττα την πλούσια Ιστορία αιώνων της Αλσατίας.\nΜε αφετηρία τη Φρανκφούρτη αναχωρούμε για το Στρασβούργο, βάση για τις εξορμήσεις μας στην Αλσατία. Επισκεπτόμαστε το κουκλίστικο Ριμπωβιλέ, το Ρικβίρ με τα παραδοσιακά σπίτια και το «στολίδι της Αλσατίας», το Κολμάρ. Συνεχίζουμε για τα μεσαιωνικά χωριά Μόλσχαϊμ, ?βολσχαϊμ και Ρόσχαϊμ για να καταλήξουμε στο Ομπερναί, στην καρδιά της οινοπαραγωγικής ζώνης της Αλσατίας. Βλέπουμε επίσης το κάστρο Οτ Κενικσμπούρ, τις γραφικές κωμοπόλεις Καϊσερμπέρ και Έγκισαϊμ, ενώ περνώντας στην ανατολική πλευρά του ποταμού Ρήνου ερχόμαστε σε γερμανικό έδαφος και επισκεπτόμαστε το Νίντερροτβαϊλ, το Φράιμπουργκ και το Μπράιζαχ. Επιστρέφοντας, επισκεπτόμαστε την πανεπιστημιούπολη Χαϊδελβέργη πριν αναχωρήσουμε για την επιστροφή μας στην Ελλάδα.\nΈνα μοναδικό ταξίδι, που για πρώτη φορά παρουσιάζεται στη χώρα μας. Ένα ταξιδιωτικό οδοιπορικό αφιερωμένο αποκλειστικά στην Αλσατία, που εστιάζει στη μεσαιωνική παράδοση και κληρονομιά της ιστορικής αυτής περιοχής. Επισκεπτόμαστε σπουδαίες πόλεις, κωμοπόλεις και χωριά της Αλσατίας, και από τις δύο πλευρές του ποταμού Ρήνου, τόσο στη γαλλική όσο και στη γερμανική πλευρά.\n5 διανυκτερεύσεις στο Στρασβούργο, στο ξενοδοχείο Hilton 4*.\nΕπίσκεψη στα μοναδικά χαρακτηριστικά αλσατικά χωριά Κολμάρ, Ριμποβίλ, Ρικβίρ.\nΕπίσκεψη στη φημισμένη πανεπιστημιούπολη Χαϊδελβέργη.\nΕκδρομές σε μεσαιωνικά χωριά της γαλλικής Αλσατίας: Μόλσχαϊμ, Ρόσχαϊμ, Ομπερναί, Καϊσερμπέρ, Έγκισαϊμ.\nΕκδρομές σε μεσαιωνικά χωριά της γερμανικής Αλσατίας, όπως το Μυρμπάχ, Μπράιζαχ.\n1η ημέρα: Αθήνα/Θεσσαλονίκη/Λάρνακα – Φρανκφούρτη (Πτήση) – Στρασβούργο\nΠτήση για Φρανκφούρτη. Άφιξη και αναχώρηση οδικώς για το Στρασβούργο της Γαλλίας. Το «χρονο-ταξίδι» μας στον Μεσαίωνα μόλις έχει ξεκινήσει. Άφιξη, μεταφορά και τακτοποίηση στο ξενοδοχείο, και στη συνέχεια ξενάγηση του Στρασβούργου. Διανυκτέρευση.\n2η ημέρα: Στρασβούργο – Κολμάρ – Ρικβίρ – Ριμπωβιλέ (Ξεναγήσεις) – Στρασβούργο\nΣήμερα η μέρα μάς επιφυλάσσει μια ολοήμερη εκδρομή στους «Δρόμους του Κρασιού» της Αλσατίας. Μετά το πρωινό μας αναχωρούμε για την Κολμάρ, το «στολίδι της Αλσατίας». Ο αέρας της μεσαιωνικής της αίγλης πνέει δυνατά στην Κολμάρ, όπως θα διαπιστώσουμε στην περιήγησή μας στην πόλη που έχει διατηρήσει πολλά χαρακτηριστικά του μεσαιωνικού παρελθόντος, κυρίως φυσικά στην αρχιτεκτονική και τα μνημεία της. Με μια βόλτα στο παραμυθένιο ιστορικό κέντρο της πόλης θα δούμε τον Καθεδρικό ναό του Αγίου Μαρτίνου με την «Παναγία του ροδόκηπου», έργο του Schongauer (1473), τη συνοικία Μικρή Βενετία που διασχίζει ο Λαχ, καθώς και το σπίτι του γλύπτη Φρεντερίκ Μπαρτολντί (Frédéric Bartholdi), που φιλοτέχνησε το Άγαλμα της Ελευθερίας. Αξίζει επίσης να δούμε το Musee d’Unterlinden, με μια εξαιρετική συλλογή έργων του 15ου και 16ου αι. Θα συνεχίσουμε τη διαδρομή μας προς το Ρικβίρ και το Ριμπωβιλέ. Ολόκληρη η περιοχή όπου βρισκόμαστε ζει και αναπνέει για την οινοκαλλιέργεια, όπως μαρτυρούν και οι απέραντοι αμπελώνες που αντικρίζουμε, καθώς και οι άφθονοι συνεταιρισμοί που φέρνουν κοντά τους παραγωγούς της περιοχής. Επιστροφή στο Στρασβούργο. Διανυκτέρευση.\n3η ημέρα: Στρασβούργο – Μόλσχαϊμ – Ρόσχαϊμ – Ομπερναί – Σατώ οτ Κένικσμπουργκ – Στρασβούργο\nΗ σημερινή μέρα είναι στην ουσία ένα μεσαιωνικό ψηφιδωτό, που αποτελείται από πολλές μικρές ψηφίδες πολιτισμού και πλούσιας Ιστορίας. Θα ξεκινήσουμε από το γραφικό Μόλσχαϊμ για να παρατηρήσουμε τον ιησουιτικό ναό και το καρθουσιανό μοναστήρι. Λίγο έξω από την πόλη, στο Άβολσχαϊμ θα σταθούμε στο παρεκκλήσι του St. Ulrich, με τον αλλόκοτο τρούλο και μια εξαιρετική συλλογή από τοιχογραφίες του 13ου αι. Επόμενος σταθμός στο μεσαιωνικό μας σεργιάνι είναι στο γειτονικό Ροσχάιμ: ο χρόνος έχει φερθεί πολύ καλά στην αλσατική αυτή κωμόπολη, κι έτσι πολλές από τις μεσαιωνικές κατοικίες και τα αρχοντικά της έχουν διατηρηθεί σε απίστευτα καλή κατάσταση. Την ίδια αγαθή τύχη έχει και ο ρωμανικός ναός των αγίων Πέτρου και Παύλου (12ος αι.), όπως και ο επίσης ρωμανικού τύπου ναός του Αγίου Πέτρου στο γειτονικό Ομπερναί. Το σημερινό μας ταξίδι στον χρόνο ολοκληρώνεται με την επίσκεψή μας στο κάστρο Οτ Κενικσμπούρ. Το σατώ χτίστηκε το 1147 έχοντας ζήσει έκτοτε από πρώτο χέρι τις συγκρούσεις βασιλιάδων, αρχόντων και αυτοκρατόρων. Στη συνέχεια, επιστρέφουμε στο Στρασβούργο. Διανυκτέρευση.\n4η ημέρα: Στρασβούργο – Καϊσερμπέρ – Έγκισαϊμ – Στρασβούργο\nΠρώτος μας σταθμός είναι το Καϊσερμπέρ, το «βουνό του αυτοκράτορα», όπως ερμηνεύεται στα γερμανικά. Απολαμβάνοντας την πανοραμική θέα της πόλης από το κάστρο, βλέπουμε πώς μέσα σε μια καταπράσινη κοιλάδα «ξεφυτρώνει» αυτή η αυθεντική μεσαιωνική κωμόπολη, με τα καλοδιατηρημένα σπίτια της, το φρούριο, τη γέφυρα και τον υπέροχο καθεδρικό με τις περίτεχνες εικόνες. Συνεχίζοντας τη διαδρομή μας ερχόμαστε στο Εγκισάιμ (Eguisheim), ένα μικρό όσο και πανέμορφο χωριό: όχι τυχαία αποτελεί αναπόσπαστο μέλος των «πιο όμορφων χωριών της Γαλλίας» («Les Plus Beaux Villages de France»), ενώ πριν λίγα χρόνια βραβεύτηκε ως «το αγαπημένο χωριό των Γάλλων» («Village préferé des Français»). Αναρωτιέστε πού οφείλονται όλα αυτά τα βραβεία; Μα φυσικά στο αναλλοίωτο αλσατικό χρώμα του Εγκισάιμ, στις πολύχρωμες, ολάνθιστες προσόψεις των σπιτιών και στο μεσαιωνικό της παρελθόν που αποτυπώνεται στα στενά της καντούνια και τα λιθόστρωτα σοκάκια της. Επόμενος σταθμός μας είναι το Μυρμπάχ (Murbach): στα χρόνια της ακμής της περιοχής, το ρωμανικό αββαείο των Βενεδικτίνων του Μυρμπάχ είχε την πρωτοκαθεδρία στην Αλσατία! Το καθολικό του είναι ένα αληθινό έργο τέχνης, εξαιρετικό δείγμα της ρηνανικής παράδοσης, και όσο και αν το πέρασμα των αιώνων έφερε μαζί του καταστροφές, κάθε φορά η ανακαίνιση πρόσθετε κάτι ακόμα στο αβαείο για να επαναφέρει τη λαμπρότητά του. Στη συνέχεια, επιστρέφουμε στο Στρασβούργο. Διανυκτέρευση.\n5η ημέρα: Στρασβούργο – Νίντερροτβαϊλ – Φράιμπουργκ – Μπράιζαχ – Στρασβούργο\nΣήμερα γυρνάμε σελίδα σε αυτό το μεσαιωνικό παραμύθι, και ετοιμαζόμαστε να γνωρίσουμε τον μεσαιωνικό χαρακτήρα της Αλσατίας και από την άλλη πλευρά του Ρήνου, σε έδαφος γερμανικό αυτή τη φορά. Το πρωί αναχωρούμε από το Στρασβούργο με κατεύθυνση προς τα νότια και περνάμε τον Ρήνο για να περάσουμε στη Γερμανία και να φτάσουμε στον πρώτο σταθμό της εκδρομής μας, το Νίντερροτβαϊλ. Εδώ, όπως και στη γειτονική πόλη του Μπράιζαχ, που επίσης θα επισκεφθούμε σήμερα, θα δούμε εξαιρετικά δείγματα γοτθικής τέχνης στα τρίπτυχα των καθεδρικών ναών τους και τις ανάγλυφες παραστάσεις δια χειρός του λεγόμενου Master HL, Γερμανού γλύπτη που μεγαλούργησε στις αρχές του 16ου αι. Έργα του θα βρούμε και στην επόμενη γερμανική πόλη που επισκεπτόμαστε σήμερα, το Φράιμπουργκ, μία από τις καλύτερα διατηρημένες παλιές πόλεις της Γερμανίας· κι αυτό, σε μια απέραντη χώρα με εκατοντάδες μεσαιωνικές πόλεις και χωριά όπως η Γερμανία, σίγουρα λέει πολλά! Στο κέντρο του Φράιμπουργκ δεσπόζει το Μίνστερ, ένας υπέροχος γοτθικός ναός με τον ψηλότερο μεσαιωνικό πύργο! Το φανταστικό μουσείο της πόλης έχει πλέον ξανανοίξει μετά από αρκετό καιρό που παρέμενε κλειστό, προσφέροντάς μας ακόμα ένα σεργιάνι στο απίθανο μεσαιωνικό παρελθόν της «γερμανικής» Αλσατίας. Στη συνέχεια, διαβαίνουμε ξανά τον ποταμό Ρήνο για να επιστρέψουμε στο Στρασβούργο. Διανυκτέρευση.\n6η ημέρα: Στρασβούργο – Χαϊδελβέργη – Φρανκφούρτη – Πτήση επιστροφής σε Αθήνα/Θεσσαλονίκη/ Λάρνακα\nΠρωινή αναχώρηση από το Στρασβούργο με κατεύθυνση τη Φρανκφούρτη. Καθοδόν θα κάνουμε μια στάση στην ιστορική Χαϊδελβέργη, μία από τις πιο γοητευτικές μεσαιωνικές πόλεις της Γερμανίας, αγαπημένη καλλιτεχνών και διανοουμένων και με τεράστια πανεπιστημιακή παράδοση. Τέσσερις γέφυρες στεφανώνουν τις όχθες του Νέκαρ, με την Παλιά Γέφυρα (Altebrücke) να είναι μακράν η ωραιότερη. Αναχώρηση για τη Φρανκφούρτη, όπου θα μεταφερθούμε στο αεροδρόμιο για να επιβιβαστούμε στην πτήση επιστροφής μας ώστε να… επιστρέψουμε στον σύγχρονο κόσμο. Βλέπετε, έξι ημέρες ζούσαμε με όλες μας τις αισθήσεις ένα ανεπανάληπτο μεσαιωνικό παραμύθι…\nΑΝΑΧΩΡΗΣΗ 17/11/2019 - Αναχώρηση από Αθήνα - Τιμή από 549€\n- Double Room 549 € 275 €\nTwin Room 549 € 275 €\nTriple Room 549 € 275 €\nSingle Room 829 € 275 €\nΑΝΑΧΩΡΗΣΗ 17/11/2019 - Αναχώρηση από Θεσσαλονίκη - Τιμή από 639€\n- Double Room 639 € 275 €\nTwin Room 639 € 275 €\nTriple Room 639 € 275 €\nSingle Room 919 € 275 €\nΑΝΑΧΩΡΗΣΗ 17/11/2019 - Αναχώρηση από Κύπρο - Τιμή από 984€\n- Double Room 984 € 0 €\nTwin Room 984 € 0 €\nTriple Room 984 € 0 €\nSingle Room 1264 € 0 €\n5 διανυκτερεύσεις στο ξενοδοχείο Hilton 4* στο Στρασβούργο.\nΣτις αναχωρήσεις από Λάρνακα περιλαμβάνονται οι φόροι, ο επίναυλος καυσίμων, τα φιλοδωρήματα, τα αχθοφορικά (όπου είναι δυνατόν) και η ειδική κυπριακή επιπλέον ταξιδιωτική ασφάλεια χωρίς επιβάρυνση (ζητήστε μας τι περιλαμβάνει), εκτός από εισόδους σε μουσεία και άλλα αξιοθέατα.\nΦόροι αεροδρομίων, επιβάρυνση καυσίμων, φιλοδωρήματα, επιπλέον πακέτο ασφάλειας κ.λπ., τα οποία καταβάλλονται υποχρεωτικά στην Αθήνα. Επιπλέον πακέτο ασφάλειας (ατυχήματος, απώλειας αποσκευών, δαπάνες επαναπατρισμού λόγω ατυχήματος ή ασθένειας, δαπάνες για έξοδα επέκτασης ταξιδιού λόγω ατυχήματος, δαπάνες για έξοδα επίσκεψης συγγενούς στο εξωτερικό, δαπάνες για επείγουσα επιστροφή στην Ελλάδα, απώλεια ταξιδιωτικών εγγράφων και έξτρα καλύψεων, όπως ιατροφαρμακευτικές και νοσοκομειακές δαπάνες, ασφάλεια προκαταβολής κ.ά.). Ζητήστε πληροφορίες από το τμήμα κρατήσεων για την ακριβή περιγραφή των καλύψεων, το ύψος για την κάθε μια κάλυψη και τους όρους των καλύψεων για αποφυγή παρεξηγήσεων: 275 €.\nΟ Καθεδρικός ναός της Κολμάρ με την «Παναγία του ροδόκηπου», του Σονγκάουερ.\nΤα μεσαιωνικά αρχοντικά στο Ροσχάιμ.\nΤο κάστρο Οτ Κενικσμπούρ.\nΤα πλούσια δείγματα γοτθικής αρχιτεκτονικής στο Μπράιζαχ και το Νίντερροτβαϊλ.\nΗ φημισμένη πανεπιστημιούπολη της Χαϊδελβέργης.


Το όνειρο της Κυριακής! – Enwsi.gr – Chaali\nHome / greece / Το όνειρο της Κυριακής! – Enwsi.gr\nΤο όνειρο της Κυριακής! – Enwsi.gr\ngreece October 30, 2019\tgreece\nΗ κατάσταση (δυστυχώς για την ΑΕΚ) δεν είναι πρωτόγνωρη. Δέκα ματς έφτασε πλέον χωρίς νίκη σε ντέρμπι. Εγινε και αυτό. Ως απόρροια της γενικής κατάπτωσης που υπάρχει στην ομάδα, του λάθους προσανατολισμού που υφίσταα. Είναι αναμενόμενο, ευχάριστο θα έλεγα, να υπάρχει αντίδραση έπειτα από κάθε αποτυχία. Ο οπαδός δικαιούται – και πρέπει να – ζητά τα πάντα, να θέλει πάντα το καλύτερο για την ομάδα του και να μην καταλαβαίνει από ιδιαιτερότητες, συγκυρίες και πραγματικά περιστατικά.\nΘα μπορούσα να προσθέσω ακόμα μια σκέψη για όσα συνέβησαν στο ντέρμπι της Κυριακής. Να διαφωνούμε για το σύστημα, την επιλογή προσώπων, την προσέγγιση του ματς. Την άποψη μου σας την κατέθεσα ήδη. Αλλά το ζήτημα είναι πολύ πιο μεγάλο από ένα παιχνίδι. Αφορά το παρόν και κυρίως το μέλλον. Στην ΑΕΚ πολλά, τα περισσότερα θα έλεγα, λειτουργούν στραβά εδώ και καιρό. Οι απαιτήσεις είναι εύλογα υψηλές, καθώς πρόκειται για την ΑΕΚ του Μελισσανίδη.\nΑκόμα και εάν στο «ανάθεμα» που ακολουθεί λέγονται τέρατα, κυρίως σε ό, τι αφορά το γήπεδο, η αλήθήθοιυ Θα μπορούσαμε να καθόμαστε επί ώρες, να συζητάμε για όσα έγιναν λάθος τα τελευταία χρόνια. Να αφορίζουμε πρόσωπα και καταστάσεις, επειδή ο καθένας έχει τη δική του εκτίμηση για αυτά και το ραλ. Να βγάζει ο καθένας το άχτι του, την αγανάκτηση ή το κόμπλεξ του, ανάλογα με την περίπτωση.\nΑυτός το χάλασε, αυτός θα το φτιάξει\nΗ αλήθεια είναι πως η ΑΕΚ των τελευταίων ετών, είναι η ΑΕΚ του Μελισσανίδη. Μια ομάδα που φέρει φαρδιά πλατιά την υπογραφή του. Από την κατάκτηση του ονείρου και την υλοποίηση της κατασκευής του γηπέδου, στα έργα του σύγχμρο Αλλά μαζί και στις αποτυχημένες χρονιές, στις επιλογές ακατάλληλων προσώπων, στην εφαρμογή συγκεκριμένων κανόνων που είναι απαρέγκλιτοι για τη λειτουργία της ΑΕΚ.\nΜπορεί ο καθένας να βλέπει και να λέει ό, τι θέλει. Αλλά η αλήθεια που δεν αμφισβητείται είναι πως επί Μελισσανίδη η ΑΕΚ κατέκτησε τα τελευταία τρία πρωταθλήματα της, πήρε κύπελλο, έπαιξε δύο φορές στο Champions League, φτιάχνει το μέλλον της. Αυτός τα έκανε, αυτός θα τα κάνει ξανά. Ετσι και αλλιώς, το «μαγαζί» δεν κλείνει. Πρέπει να συνεχίσει, να βρει τα αίτια της αποτυχίας, να μάθει από τα λάθη του παρελθόντος, να βρει νχέο Τόσο απλά και τόσο δύσκολα μαζί.\nΕπαναλαμβάνω, για να το αντιληφθεί και ο τελευταίος μπούφος. Με τον Μελισσανίδη, με τα καλά και τα κακά του, η γ ώννώρισε τις μεγαλύτερες στιγμές των τελευτε τν 30 Μπορώ να γκρινιάζω για τον Λυμπερόπουλο, τον Καρντόσο, τον Βράνιες, για κάθε επιλογή που φέρει τα α εφέει Το ζήτημα δεν είναι να βρίσω τον Μελισσανίδη, αλλά να βρω τρόπο να του δείξω – στο κομμάτι που μου υ –\nΝα μάθει ποιο είναι το πρόβλημα\nΗ ΑΕΚ πολλές φορές ακροβατεί μεταξύ μύθου και πραγματικότητας. Αν θα μπορούσε να μη διαλυθεί η ομάδα του 2018 εάν ήταν σωστή η παρουσία του Ουζουνίδη, το θέμα του Λυμπερόπουλου, η αποχώρηση Μπάγεβιτς, η στελέχωση της ομάδας σε όλα τα επίπεδα. Είναι πολλά όσα συνέβησαν. Το μεγαλύτερο ζήτημα στα δικά μου μάτια είναι πως ο Μελισσανίδης δείχνει σε αρκετές περιπτώσεις, να α Και όταν δεν ξέρεις ένα πρόβλημα, δεν μπορείς να το λύσεις.\nΤο θέμα είναι με ποιον τρόπο η ΑΕΚ θα βρει στον αφρό ξανά. Μυστικές συνταγές επιτυχίας δεν υπάρχουν. Η ΑΕΚ είναι κλαμπ που λειτουργεί με συγκεκριμένη οικονομική πολιτική. Πρέπει να δουλεύει περισσότερο από τους άλλους, να είναι πιο γρήγορη και αποφασιστική απ τλους Διότι, εδώ και δύο χρόνια έπαψε να είναι ομάδα. Είναι απλά μια σύνθεση παικτών, άλλων καλών, άλλων κακών, που ψάχνονται ακόμα μέσα στο γήπεδο.\nΟ δρόμος δεν θα είναι εύκολος; Αλλά μήπως θυμάστε κάτι που να ήταν εύκολο για την ΑΕΚ; Μέσα από τις δυσκολίες της, τις καταστροφές της, βρίσκει τρόπο να στέκεται στα πόδια της και να νικά. Κυρίως, όταν βάλει τα πράγματα στη σωστή σειρά, που χάθηκε το τελευταίο διάστημα. Όταν συμβεί αυτό, είναι θέμα χρόνου τα πάντα να πάρουν το δρόμο τους.\n. Δεν πρόλαβα να έχω παραστάσεις από τον τρόπο που αγωνιζόταν και όσα σπουδαία έκανε με τη φανέλα της. Αλλά μου ήταν τόσο οικείο πρόσωπο, θαρρείς σαν ήρωας ενός παραμυθιού. Εχω ακούσει χιλιάδες φορές την ιστορία με την ντρίπλα στον Κελεσίδη και το κερασάκι στην εξάρα με τ. Εχω διαβάσει εκατοντάδες φορές για την ψυχραιμία και το πάθος στο ματς της Μόσχας. Μορφή γνώριμη, που έγινε ο δικός μας Τάσος. Ας αναπαύεται η ψυχή του.\nΥ.Γ.1: Δεν αρκούσαν τα θέματα στο ποδόσφαιρο, εσχάτως προέκυψε και το μπάσκετ. Ο Αγγελόπουλος έκανε μια επιλογή που πίστεψε πολύ το καλοκαίρι. Πήρε παίκτες που προφανώς και δεν είναι κακοί. Στα μάτια μου, φαίνεται να έχει χαθεί ο δεσμός μεταξύ προπονητή και παικτών. Μακάρι να κάνω λάθος. Ηδη, «απολογήθηκα» στον Τσίμπο για τον Σλότερ, αν και τον είδαμε σε γκεστ σταρ εμφανίσεις. Αλλά και στο μπάσκετ, πέρα από προθέσεις και διάθεση, μιλούν τα αποτελέσματα. Σερί νικών και το συζητάμε.


Σασμός-Spoiler: Η ζωή της Αργυρώς κρέμεται από μία κλωστή ενώ ο Άγγελος κατηγορεί την Καλλιόπη πως ξέρει τον πατέρα του – Radio-Anamnhseis.eu\nΥπόθεση βιασμού στη Θεσσαλονίκη: Το απόγευμα και σε σφραγισμένο φάκελο οι τοξικολογικές εξετάσεις\nΣασμός-Spoiler: Η ζωή της Αργυρώς κρέμεται από μία κλωστή ενώ ο Άγγελος κατηγορεί την Καλλιόπη πως ξέρει τον πατέρα του\n12 Ιανουαρίου 2022 anamnhseis\t0 Σχόλια\nΣυγκλονιστικές είναι οι εξελίξεις στο αποψινό επεισόδιο της σειράς του Alpha «Σασμός» που θα προβληθεί στις 21:00. Η Αργυρώ βρίσκεται στα χέρια των αρχαιοκαπήλων και η ζωή της κρέμεται από μία κλωστή.\nΠροσπαθεί να ξεφύγει από τα χέρια του Άγη και ο Διονύσης της λέει ότι θα τη σκοτώσουν. Θα καταφέρει ο Αστέρης να τη σώσει ή θα αποδειχτεί πολύ αργά για αυτήν;\nΣασμός: Ο Άγγελος πηγαίνει στο σπίτι της Καλλιόπης\nΟ Άγγελος επισκέπτεται την Καλλιόπη στο σπίτι της και της λέει για την διαπίστωση ότι η Ανθούλα ήταν έγκυος πριν φύγει και την κατηγορεί ότι γνωρίζει ποιος είναι ο πατέρας.\nH αλήθεια θα βγάλει την Καλλιόπη από τα ρούχα της, τη στιγμή που το χάσμα μεταξύ των δύο οικογενειών, δείχνει να μικραίνει.\nΘα καταφέρουν να παραμερίσουν τις διαφορές τους, και να κάνουν μια νέα αρχή; Και ενώ ο Πέτρος τα ξαναβρίσκει με τη Σεμίνα, η αποκάλυψη της επανασύνδεσής τους στο πλέον ακατάλληλο πρόσωπο, θα σημάνει την αρχή μίας πολύ μεγάλης περιπέτειας για τον ίδιο, με οδυνηρές συνέπειες.\nΗ σειρά του Alpha «Σασμός» προβάλλεται από Δευτέρα έως Πέμπτη στις 21:00.\nΔιάβασε και αυτό ΕΣΗΕΑ: 4ωρη στάση εργασίας στον Τύπο τη μέρα της απεργίας αύριο 16/6\n← Καλά νέα από τα κρούσματα σήμερα: Τα τεστ δείχνουν και πάλι τάση ύφεσης\nΘετική στον κορονοϊό η Σταματίνα Τσιμτσιλή →


Ο “Ημερήσιος” αποκαλύπτει: “Στο φως η Διαθήκη Βουτσινά-Υπάρχουν τα 3 διαμερίσματα, το οικόπεδο έχει …εξαφανισθεί!” | Kefalonia Magazine\nΑρχική Τοπικά ΜΜΕ Ο “Ημερήσιος” αποκαλύπτει: “Στο φως η Διαθήκη Βουτσινά-Υπάρχουν τα 3 διαμερίσματα, το...\nΟ “Ημερήσιος” αποκαλύπτει: “Στο φως η Διαθήκη Βουτσινά-Υπάρχουν τα 3 διαμερίσματα, το οικόπεδο έχει …εξαφανισθεί!”\nΚανείς δεν ξέρει επ’ ακριβώς τι έχει γίνει με την πολύκροτη πλέον Κληρονομιά του επιχειρηματία Γεωργίου Βουτσινά από το Ληξούρι, που άφησε στο Γυμνάσιο και Λύκειο Ληξουρίου και, κατ’ επέκταση, στους Δήμους Ληξουρίου, Παλικής και Κεφαλονιάς.\nΣήμερα ο «Η» φέρνει στο φως κι’ άλλα χειρόγραφα της Διαθήκης Βουτσινά, αλλά και φωτογραφίες των πολυκατοικιών στις οποίες βρίσκονται τα ακίνητα στην οδό Λουλουδιών στο Γουδί (Δήμος Αθηναίων) και του ακινήτου στην οδό Καυκάσου στην Κυψέλη.\nΕπίσης -βοηθώντας την έρευνα που εξήγγειλε ο μέχρι τώρα …κοιμώμενος Δήμος Κεφαλονιάς- αποκαλύπτουμε ότι το οικόπεδο που άφησε ο διαθέτης στο Περιστέρι έχει …εξαφανισθεί! Από τα 150 τ.μ. που άφησε ο Γ. Βουτσινάς στο Δήμο, σήμερα υπάρχουν περίπου μόνο …25 τ.μ.!\nΟι όροι της διαθήκης Βουτσινά για τη διάθεση των ακινήτων\nΜε τη διαθήκη του ο Γεώργιος Βουτσινάς άφησε το 1992 στο Γυμνάσιο και Λύκειο Ληξουρίου:\n❶ Ανεξάρτητη οριζόντια ιδιοκτησία υπόγειου χώρου πολυκατοικίας επιφανείας 20,60 τ.μ. στη οδό Λουλουδιών 34 του Δήμου Αθηναίων (Γουδί).\n❷ Ανεξάρτητη οριζόντια ιδιοκτησία υπόγειου χώρου πολυκατοικίας επιφάνειας 25,50 τ.μ. στη οδό Λουλουδιών 34 του Δήμου Αθηναίων (Γουδί).\n❸ Ανεξάρτητη οριζόντια ιδιοκτησία (διαμέρισμα) ισογείου ορόφου πολυκατοικίας επιφάνειας 61,60 τ.μ. που ευρίσκεται στη οδό Καυκάσου 106 τοποθεσία Κυψέλη του Δήμου Αθηναίων.\n❹ Οικόπεδο στη θέση ΦΛΕΒΑ οικισμού Μπουρνάζι Δήμου Περιστερίου Αττικής (Ο.Τ.473) επί της οδού Κύπρου 146 έκτασης 149,75 τ.μ.\nΟι όροι που έθεσε ο Βουτσινάς είναι οι εξής:\n«Κάθε δύο χρόνια να κατοικούν δια το πρώτο και δεύτερον έτος ανά εις φοιτητής Α.Ε.Ι. εις Αθήνας εις τα διαμερίσματα που έχουν εν δωμάτιον, εις δε το διαμέρισμα που έχει δύο δωμάτια να κατοικούν δύο φοιτητές, με την προϋπόθεση ότι θα κρίνονται για εγκατάσταση στην κατοικία που κρίνονται από την επιτροπή οικονομικώς ασθενέστεροι και σε περίπτωση που υπάρχουν περισσότεροι επιτυχόντες στην Αθήνα στα ΑΕΙ από τέσσερεις, θα προτιμηθούν οι πρώτοι τέσσερεις με τον ανώτερο βαθμό επιτυχίας στους πίνακες επιτυχίας της περιοχής Ληξουρίου και των χωρίων αυτού. Εις περίπτωσιν που δεν εισαχθούν τουλάχιστον τέσσερεις φοιτητές εις ΑΕΙ Αθηνών να καλύπτεται ο αριθμός από φοιτητάς των ΤΕΙ Αθηνών και με τους ίδιους όρους των φοιτητών ΑΕΙ.\nΗ επιτροπή θα απαρτίζεται από τον εκάστοτε Λυκειάρχη, από τον εκάστοτε Δήμαρχο Ληξουρίου και από έναν νομικό τον αρχαιότερο εν υπηρεσία στο Ληξούρι.\nΤο οικόπεδο να πουληθεί και τα χρήματα να κατατεθούν εις μία τράπεζα ώστε με τους τόκους να γίνεται σχετική συντήρησις εις τα διαμερίσματα όπου θα κατοικούν οι φοιτητές.\nΕάν δεν καλύπτεται η συντήρησις με τους τόκους τότε θα συμπληρώνουν οι ίδιοι οι φοιτητές που θα κατοικούν. Κατά την παράδοση δε ο ένας προς τον άλλον θα πρέπει να το παραλαμβάνει εις αρίστην κατάσταση καθαρό και άνευ ζημιών, άλλως αν παρατηρηθούν αδικαιολόγητες φθορές τότε υποχρεούται ο προκάτοχος να τις αντικαταστήσει.\nΣε καμίαν περίπτωση δεν είναι δυνατόν να παρθούν χρήματα εκ του κεφαλαίου διά την συντήρησιν των κατοικιών».\nΗ …υπολοιπόμενη λωρίδα από το …εξαφανισμένο οικόπεδο επί της οδού Κύπρου 146 στο Μπουρνάζι, στο Δήμο Περιστερίου.\nΗ είσοδος για το διαμέρισμα στην οδό Καυκάσου 106 στην Κυψέλη.\nΗ είσοδος για τα δύο διαμερίσματα που βρίσκονται στην οδό Λουλουδιών 34 στο Γουδί\nΕίναι στα χέρια μας! Τα χειρόγραφα της Διαθήκης του Γεωργίου Βουτσινά\nΤα χειρόγραφα της Διαθήκης του Γεωργίου Βουτσινά είναι ήδη όλα στη διάθεση του «Η»\nΠροηγούμενο άρθροΕτοιμάζουν “ντου” στο δημοτικό συμβούλιο την Παρασκευή!\nΕπόμενο άρθροΦισκάρδο το “ηλιόλουστο”! (pics)


Επίσημοι κύκλοι προειδοποιούν: Οι γερμανικές Ένοπλες Δυνάμεις είναι πολύ μικρές για να συνεισφέρουν στην «Συλλογική Ασφάλεια» - Προέλαση\nΕπίσημοι κύκλοι προειδοποιούν: Οι γερμανικές Ένοπλες Δυνάμεις είναι πολύ μικρές για να συνεισφέρουν στην «Συλλογική Ασφάλεια»\nΓια τα μεγέθη της μεγαλύτερης οικονομίας στην Ευρώπη, οι Γερμανικές Ένοπλες Δυνάμεις – η Bundeswehr — είναι σίγουρα μικρές. Για την ακρίβεια, παρά το γεγονός ότι μπορεί να αναλάβει ακόμα μικρές αποστολές, όπως αυτή στο Αφγανιστάν, μια μεγαλύτερη σύγκρουση θα έπιανε την Bundeswehr απροετοίμαστη, δήλωσε ο Hans-Peter Bartels, κοινοβουλευτικός εκπρόσωπος για τις ένοπλες δυνάμεις, σε συνέντευξή του στο γερμανικό περιοδικό Focus.\nΠαρά το γεγονός ότι ο προϋπολογισμός αυξήθηκε ελαφρά μετά την κριτική που άσκησε ο πρόεδρος των ΗΠΑ Ντόναλντ Τράμπ, η επιχειρησιακή ετοιμότητα των γερμανικών δυνάμεων σημείωσε περαιτέρω πτώση το έτος που πέρασε.\n«Το σκληρό νόμισμα με το οποίο ο υπουργός υπολογίζει την επιτυχία (στην Άμυνα), είναι η ετοιμότητα της», δήλωσε ο Bartels. «Και αυτή δεν έχει βελτιωθεί σημαντικά τα τέσσερα τελευταία χρόνια αλλά μάλλον χειροτέρεψε».\n«Ενώ αποστολές στο εξωτερικό με μικρά αποσπάσματα πάνε καλά, η Bundeswehr σαν σύνολο δεν μπορεί να λειτουργήσει στην συλλογική άμυνα», πρόσθεσε.\nΑναφορές για την επιχειρησιακή αναποτελεσματικότητα της Bundeswehr έχουν κάνει τον γύρο του κόσμο, σύμφωνα με την Washington Post.\nΓια παράδειγμα, Γερμανοί πιλότοι έχει αναφερθεί ότι χρησιμοποιούν ιδιωτικά ελικόπτερα για να εκπαιδευτούν επειδή πάρα πολλά από τα δικά τους έχουν ανάγκη επισκευών. Μέχρι τον περασμένο Νοέμβριο η μισή αρματική δύναμη της χώρας ήταν εκτός λειτουργίας, αναφέρει η Post.\nΤον Οκτώβριο, ο ιστότοπος Defense News ανέφερε πως ολόκληρος ο στόλος των έξι υποβρυχίων του Γερμανικού Ναυτικού τέθηκε εκτός υπηρεσίας μετά από ατύχημα που είχε το μοναδικό επιχειρησιακό υποβρύχιο ανοιχτά από τις νορβηγικές ακτές.\nΟ Bartels είναι μέλος του κεντρο-αριστερού κόμματος των Σοσιαλδημοκρατών (SPD) στο γερμανικό Κοινοβούλιο, την Bundestag. Το κόμμα του επιχειρεί να σχηματίσει κυβερνητικό σχηματισμό με την κυβερνώσα συντηρητική Χριστιανο-Δημοκρατική Ένωση (CDU) της καγκελαρίου Άγγελα Μέρκελ, σύμφωνα με την γερμανική δημοσιογραφική υπηρεσία Deutsche Welle.\nΚι ενώ τα δύο κόμματα συμφωνούν ότι η παρατακτική δύναμη της Bundeswehr, που αριθμεί μόλις 178,000 στρατιώτες και παρωχημένο υλικό, είναι αναποτελεσματική, η έκταση των αναγκών της γίνεται αντικείμενο διαπραγματεύσεων.\nΗ υπουργός Αμύνης Ursula von der Leyen υποστηρίζει μια αύξηση του αμυντικού προϋπολογισμού κατά 2% ως το 2024 — ένα ποσοστό που έχει συμφωνηθεί ήδη μεταξύ των κρατών-μελών του ΝΑΤΟ.\nΕνδεικτικά, ο γερμανικός αμυντικός προϋπολογισμός θα φτάσει φέτος τα 43 δισεκατομμύρια δολάρια περίπου, που αντιστοιχεί στο 1.26 τοις εκατό του ακαθαρίστου εθνικού προϊόντος της χώρας.\nΑλλά η Deutsche Welle αναφέρει ότι το SPD αποκαλεί μια τέτοια αύξηση των αμυντικών δαπανών «εξωφρενική» μετατρέποντάς το σε προεκλογικό ζήτημα που θα μπορούσε να απειλήσει την σύμπηξη κυβερνητικού συνασπισμού.\nΕπιπλέον, τα δύο κόμματα δεν συμφωνούν στο αν οι ΝΑΤΟϊκές απαιτήσεις για αμυντικές δαπάνες είναι όντως δεσμευτικές. Το CDU βλέπει το όριο του 2% ως αδιαπραγμάτευτο αλλά το SPD συντηρεί την άποψη ότι το νούμερο είναι περισσότερο ένδειξη παρά σκληρός κανόνας.\nΟ διχασμός αντανακλάται και στην πολιτική διαμάχη μεταξύ των δύο κομμάτων, με το CDU να έχει υποσχεθεί στους ψηφοφόρους του ότι θα τηρήσει τον στόχο του 2%, ενώ το SPD αποκαλεί το ποσοστό αυτό αύξησης του αμυντικού προϋπολογισμού «αχρείαστο και μη ρεαλιστικό».\nΗ γερμανική Bundeswehr έχει βρεθεί στο επίκεντρο επικρίσεων εντός της χώρας και για άλλους λόγους, όπως οι προσπάθειες να ενισχύσει την κατάταξη 17χρονων για να πυκνώσει τις τάξεις των νεοσυλλέκτων, σύμφωνα με προηγούμενη συνέντευξη του Bartels.\n«Παρεμπιπτόντως, ο μέσος όρος ηλικίας των νεοσυλλέκτων θα δείξει αυξητική τάση επειδή η Bundeswehr δεν σκοπεύει πλέον στην στρατολόγηση μόνον νέων ανθρώπων αλλά και νεοπροσληφθέντων και ανακαταγέντων», εξήγησε ο Bartels στη συνέντευξή του. «Δεν νομίζω πως το ποσοστό ανηλίκων στρατιωτών θα ανέβει».\nΗ αντιδικία για την ηλικία των νεοσυλλέκτων και αν η Γερμανία θα έπρεπε να πετύχει το όριο του 2% τελικά αντικατοπτρίζει τη δυσκολία που αντιμετωπίζει η χώρα να πείσει τους ψηφοφόρους της να ενισχύσουν τις ένοπλες δυνάμεις τους.\nΑφγανιστάν: Το χρονικό μιας προβλέψιμης καταστροφής…\nΑμυντικά νέα, Γερμανία-Deutschland\nPrevΠροηγ.Οι τουρκικές δυνάμεις κατέλαβαν σημαντικό βουνό στην Αφρίν (χάρτης, βίντεο)\nΕπομ.Πλους της κανονιοφόρου “Νικηφόρος” για απόδοση τιμών στα Ίμια (φωτ)Next\n30 Ιανουαρίου 2018 στις 10:51\nΓια το καλό της Ευρώπης ελπίζω να μείνουν ακόμη λιγότεροι. Δύο παγκόσμιοι πόλεμοι είναι αρκετοί. Ούτε με ανοιχτήρι κονσέρβας δεν θα τους εμπιστευόμουνα !


Τα ζώδια της Παρασκευής 23ης Νοεμβρίου 2018\nΔημοσιεύθηκε στις 23 Νοεμβρίου, 2018 23 Νοεμβρίου, 2018 Δημοσιεύθηκε από Ζώδια\nΛέοντες, ζήστε το σήμερα και αδράξτε τις ευκαιρίες που περνούν από μπροστά σας. Είστε στην κατάλληλη ψυχολογία, να επανδρωθείτε και να στοχεύσετε ψηλά. Σκορπιοί, αισθήματα αισιοδοξίας χαρακτηρίζουν την ημέρα σας και τα όνειρά σας, παίρνουν σώμα και ψυχή.\nΗ μέρα, σας στρέφει την προσοχή προς το παρελθόν και στην κατανόηση των λαθών που έχουν συμβεί, δίνοντας σας έναν καινούργιο τρόπο σκέψης για το μέλλον. Η σχέση σας, περνάει στην καλύτερη της κατάσταση και μπορείτε να ξεδιαλύνετε εμπόδια που έχουν εμφανιστεί.\nΗ αυτοκυριαρχία είναι σημαντική, για τον τρόπο που θα κινηθείτε με τα άτομα που σας περιβάλλουν και μπορείτε να δείξετε σοβαρότητα απέναντι στα προβλήματα που εμφανίζονται. Θέλετε να μείνετε μόνοι σας και να σκεφτείτε, τι είναι αυτό που σας προκαλεί εκνευρισμό και μπορεί να σας κάνει να χάνετε τον έλεγχο της προσωπικής σας ζωής.\nΟι συναντήσεις που θα κάνετε με άτομα από την εργασία σας, θα εξελιχθούν ευχάριστες και θα βελτιώσουν την επικοινωνία μεταξύ σας. Προσέξτε τις απότομες συναισθηματικές μεταβολές, οι οποίες μπορούν να αποβούν μοιραίες στις προσωπικές σας σχέσεις.\nΟι εξελίξεις που θα δεχθείτε στον επαγγελματικό σας τομέα, θα έχουν το αποτέλεσμα των ενεργειών που έχετε πράξει στο παρελθόν. Οι απαντήσεις που θα λάβετε, θα είναι επομένως ανάλογες, ξεκαθαρίζοντας πλέον τον τρόπο σκέψης σας.\nΗ επαφή σας με κόσμο σήμερα, θα σας αλλάξει την διάθεση και η αυτοπεποίθηση σας θα βελτιωθεί. Ακολουθήστε το ένστικτό σας και δεν θα σας προδώσει, για τις επιλογές που θα κάνετε στο μέλλον.\nΑναλογιστείτε από πού προέρχεται η κατάπτωση της ψυχολογικής σας διάθεσης και δώστε χρόνο στον εαυτό σας να συνέλθει. Επαναπροσδιορίστε την θέση σας, μέσα στο οικογενειακό σας περιβάλλον και καταθέστε με ειλικρίνεια τα συναισθήματά σας.\nΗ διάθεση για συνεργασία, ωθεί τις σκέψεις σας σε γρήγορους ρυθμούς αυξάνοντας την αντιληπτικότητα σας. Οι πολυμήχανες σκέψεις σας, θα είναι το κίνητρο για να αντιμετωπίσετε τον αθέμιτο ανταγωνισμό.\nΑισιόδοξα μηνύματα, γεμίζουν με ευδιαθεσία τις κινήσεις που έχετε προγραμματίσει να κάνετε στο επαγγελματικό σας περιβάλλον. Συνεχίστε να σκέφτεστε με τον κατάλληλο τρόπο, που θα σας προσφέρει την ισορροπία.\nΗ αίσθηση του ρίσκου, είναι πολύ έντονη σήμερα και σας προκαλεί ανησυχίες και εντάσεις στον συναισθηματικό σας κόσμο. Το άγχος, μπορεί να αποπροσανατολίσει τις σκέψεις σας, γι’ αυτό βρείτε τρόπους να το αποβάλλετε.\nΗ ονειρική ματιά που έχετε στα σχέδια σας, εγκυμονεί κινδύνους αφήνοντας το περιθώριο σε αυτούς που σας περιβάλλουν, να σας επηρεάσουν. Βρεθείτε με άτομα εμπιστοσύνης που θα σας χαρίσουν, ευχάριστες στιγμές.\nΗ διάθεση να προβείτε σε πράγματα αντισυμβατικού τύπου, σας δίνει φτερά για τα νέα σχέδιά σας. Προσοχή, μην υπερβάλετε, γιατί θα υπάρξουν αποτελέσματα που στο τέλος δεν θα μπορείτε να τα χειριστείτε εύκολα.\nΗ οργάνωση και η πρακτική σας σκέψη, θα σας βοηθήσει στις επαγγελματικές σας αποφάσεις και θα σας δοθεί ο κατάλληλος χρόνος, για να ακολουθήσετε τα σχέδια σας. Μία ψυχρότητα, μπορεί να εμφανιστεί στην συναισθηματική σας ζωή, που θα επηρεάσει την ψυχολογία σας, μην ανησυχείτε όμως γιατί θα είναι σύντομη.


Χρήστος Κορτζίδης - Βικιπαίδεια\n1958, Ελληνικό Αττικής\nΟ Χρήστος Κορτζίδης (γενν. Ελληνικό, 1958) είναι τέως δήμαρχος του Δήμου Ελληνικού και τέως δήμαρχος του δήμου Ελληνικού-Αργυρούπολης, κομματικά ανεξάρτητος. Ο πατέρας του Κωνσταντίνος Κορτζίδης (πέθανε στις 8 Νοεμβρίου 2008) διατέλεσε κοινοτάρχης και μετέπειτα δήμαρχος του Ελληνικού για 22 χρόνια (από τις 27 Ιανουαρίου 1976 έως τις 31 Δεκεμβρίου 1998).\nΤο 1975 έγινε μέλος της ΚΝΕ και αργότερα του ΚΚΕ, ενώ διαγράφηκε το 2006. Το 2006 εκλέχθηκε δήμαρχος Ελληνικού με τη δημοτική παράταξη «Δημοτική Συνεργασία». Ως δήμαρχος έχει διεξαγάγει αγώνες για διάφορα θέματα που αφορούν τον δήμο Ελληνικού και την ευρύτερη περιοχή, αλλά η μορφή αγώνα για την οποία είναι πιο γνωστός είναι η απεργία πείνας, με την οποία έχουν ασχοληθεί και τα μέσα μαζικής ενημέρωσης. Έχει κάνει δύο απεργίες πείνας που ξεπερνούν τις τρεις εβδομάδες.\nΆλλος σημαντικός αγώνας στον οποίο επιστρατεύθηκε απεργία πείνας είναι εναντίον του σχεδίου Καλλικράτης, σύμφωνα με το οποίο ο δήμος Ελληνικού καταργείται και προσαρτάται στο δήμο Αργυρούπολης. Το Ελληνικό είχε ξανακαταργηθεί ως κοινότητα που ήταν τότε από τη Χούντα και επανήλθε επί μεταπολίτευσης ως δήμος. Με συνθήματα «Όχι στην κατάργηση του δήμου Ελληνικού» και «Δήμοι για το λαό, ΟΧΙ για το ΔΝΤ» το δημοτικό συμβούλιο κάλεσε τους δημότες να βοηθήσουν, ώστε να μη συμβεί η ένωση. Αυτή η απεργία πείνας κράτησε 60 ημέρες. Ταυτόχρονα, μαζεύτηκαν τουλάχιστον 4.500 υπογραφές κατά της ένωσης και κέντρισε το ενδιαφέρον του ΣΥΡΙΖΑ και της κοινοβουλευτικής του ομάδας όσον αφορά τη ζωή και υγεία του. Η δεύτερη απεργία πείνας απέτυχε. Υπέβαλε υποψηφιότητα στις δημοτικές εκλογές του 2010 για το αξίωμα του δημάρχου του νέου Δήμου Ελληνικού-Αργυρούπολης και εκλέχθηκε επιτυχώς, με ποσοστό 61%.\n↑ 1,0 1,1 1,2 Χρήστος Κορτζίδης Δεν με πιστεύουν όλοι άρθρο από την εφημερίδα ΤΟ ΒΗΜΑ, δημοσιεύθηκε στις 27 Ιουνίου 2010\n↑ 2,0 2,1 Προηγούμενοι Δημοτικοί Άρχοντες (του Ελληνικού)[νεκρός σύνδεσμος]\n↑ 3,0 3,1 Σταμάτησε μετά 60 μέρες ο δήμαρχος Κορτζίδης, εφημερίδα Ελευθεροτυπία Τρίτη 29 Ιουνίου 2010\n↑ Χρήστος Κορτζίδης: Η κατάργηση του δήμου θα κάνει την περιοχή πιο ευάλωτη σε συμφέροντα, εφημερίδα Η ΑΥΓΗ, Συνέντευξη στη Δάφνη Σφέτσα\n↑ 5,0 5,1 «49η Απεργία Πείνας ο Χρήστος Κορτζίδης». Αρχειοθετήθηκε από το πρωτότυπο στις 28 Σεπτεμβρίου 2011. Ανακτήθηκε στις 2 Οκτωβρίου 2010.\nεπιστολή του Χρήστου Κορτζίδη στον Κωνσταντίνο Καραμανλή Αρχειοθετήθηκε 2013-08-09 στο Wayback Machine.\nΣυνεχίζει την απεργία πείνας ο Χρ. Κορτζίδης, εφημερίδα Η ΑΥΓΗ 11-5-2010\nΑνακτήθηκε από "https://el.wikipedia.org/w/index.php?title=Χρήστος_Κορτζίδης&oldid=8942253"\nΤελευταία τροποποίηση 17:37, 13 Ιουλίου 2021.


Φθηνές πτήσεις από το Αφγανιστάν προς τη Βόρεια Μακεδονία – Αεροπορικά εισιτήρια από/προς Αφγανιστάν Βόρεια Μακεδονία - eSky.gr\nΠτήσεις από το Αφγανιστάν προς τη Βόρεια Μακεδονία\nΑεροπορικά Εισιτήρια από το Αφγανιστάν προς τη Βόρεια Μακεδονία\nΕλέγξτε τις καλύτερες προσφορές πτήσεων από το Αφγανιστάν προς τη Βόρεια Μακεδονία\nΠότε να κλείσετε πτήσεις προς τη Βόρεια Μακεδονία\nΔεν υπάρχει απευθείας πτήση στη γραμμή από το Αφγανιστάν προς τη Βόρεια Μακεδονία\nΟι συντομότερη πτήσεις με αλλαγή της τελευταίας περίπου 25h 25min.\n✔ Υπάρχουν ειδικές προσφορές για πτήσεις του από το Αφγανιστάν προς τη Βόρεια Μακεδονία στην eSky.gr;\n✔ Κατά την διάρκεια της κράτησης πτήσεων από το Αφγανιστάν προς τη Βόρεια Μακεδονία μπορώ να αναλάβω την ασφάλιση;\n✔ Εάν κάνω κράτηση πτήσεων από το Αφγανιστάν προς τη Βόρεια Μακεδονία, μπορώ επίσης να κάνω κράτηση καταλύματος επί τόπου;\n✔ Ποιες αεροπορικές εταιρείες προσφέρουν πτήσεις από το Αφγανιστάν προς τη Βόρεια Μακεδονία;\nΣτην eSky.gr διασφαλίζουμε ότι η προσφορά για πτήσεις από το Αφγανιστάν προς τη Βόρεια Μακεδονία περιλαμβάνει όχι μόνο αεροπορικές εταιρείες χαμηλού κόστους, αλλά και εκείνες που ειδικεύονται σε υψηλά πρότυπα.\nΔημοφιλείς αεροπορικές εταιρείες για τον προορισμό Αφγανιστάν - Βόρεια Μακεδονία


Γυαλία καρφιά τα έκανε ένας τουρίστας σε μουσείο...για μια selfie | BriefingNews\nΣύμφωνα με τον ιστότοπο Bored Panda, το περιστατικό έλαβε χώρα πριν 4 ημέρες, την ημέρα που το Εθνικό Αρχαιολογικό Μουσείο της Λισαβόνας προσφέρει ελεύθερη είσοδο σε όσους επιθυμούν να το επισκεφθούν.\nΟ «ζημιάρης» Βραζιλιάνος έκανε απρόσεκτα «όπισθεν» προσπαθώντας να συμπεριλάβει στη selfie του το πρόσωπο του αγάλματος του Αρχάγγελου Μιχαήλ, ωστόσο δεν υπολόγισε καλά τον χώρο και έριξε κάτω το έκθεμα, σπάζοντάς το σε κομμάτια.\nΤο άγαλμα όπως ήταν πριν την... καταστροφική selfie\nΌπως αναφέρει το σχετικό δημοσίευμα, η ζημιά στο άγαλμα θεωρείται ανεπανόρθωτη.\nΤη σκηνή κατέγραψε με την φωτογραφική του μηχανή ο Πορτογάλος Nuno Miguel Rodrigues, ο οποίος έσπευσε να ανεβάσει τη φωτογραφία στα social media. Την ολοκληρωτική καταστροφή του αγάλματος επιβεβαίωσε μερικές ώρες αργότερα ο διευθυντής του μουσείου, Jose Alberto Seabra Carvalho, δηλώνοντας ότι «είναι η πρώτη φορά που αντικρίζει κάτι τέτοιο στην πολυετή του καριέρα».\nΟ Αρχάγγελος Μιχαήλ μετά την... πτώση\nΧονγκ Κονγκ: «Κοινοβούλιο εξορίας» σχεδιάζουν οι ακτιβιστές\nΣτοιχεία που σοκάρουν: Οι χώρες που πλήρωσαν ακριβά την πρόωρη άρση του lockdown


Φάρος του Θερμαϊκού: ΕΣΗΕΜΘ: Σε κίνδυνο τα δημοτικά μέσα ενημέρωσης\nΌπως αναφέρεται στην ανακοίνωση της ΕΣΗΕΜΘ:\n«Άμεσο κίνδυνο αντιμετωπίζει η δημόσια ενημέρωση στην περιφέρεια εξαιτίας του σχεδίου νόμου για την αδειοδότηση τηλεοπτικών Μέσων, που φέρνει για ψήφιση στη Βουλή η κυβέρνηση.\n· Τον δραστικό περιορισμό της δημόσιας ενημέρωσης στην περιφέρεια: Σε μια περιοχή που τα ιδιωτικά τηλεοπτικά Μέσα έχουν προ πολλού εγκαταλείψει, κλείνοντας τα ανταποκριτικά τους γραφεία, οι πολίτες θα χάσουν την έσχατη πρόσβασή τους σε αξιόπιστη τοπική ενημέρωση.\n· Την απώλεια δεκάδων θέσεων εργασίας – ακόμη περισσότερων μάλιστα, αν η εφαρμογή του νόμου συμπαρασύρει στο άμεσο μέλλον και τη λειτουργία του δημοτικού ραδιοφώνουFM100.\n· Την ακύρωση της συστηματικής προσπάθειας που κατέβαλαν εργαζόμενοι και διοίκηση των Δημοτικών ΜΜΕ να εξορθολογιστεί η λειτουργία τους, επιδιώκοντας την καλύτερη δυνατή αναλογία κόστους προς παραγόμενο έργο. Ο ίδιος ο Δήμος Θεσσαλονίκης έχει αναγνωρίσει ότι το αποτέλεσμα ανταποκρίνεται στις οικονομικές δυνατότητές του.\nΣτο πλαίσιο αυτό, η ΕΣΗΕΜ-Θ καλεί την κυβέρνηση να επανέλθει στην αντίληψη με την οποία είχε αντιμετωπίσει το ζήτημα και να προβεί στις απαραίτητες αλλαγές στο προς ψήφιση νομοσχέδιο, ώστε οι δημοτικοί τηλεοπτικοί σταθμοί να συνεχίσουν απρόσκοπτα τη λειτουργία τους».


Ποιες τροφές ανεβάζουν την χοληστερόλη; - BORO από την ΑΝΝΑ ΔΡΟΥΖΑ - boro.gr\nΑρχική / Διατροφή / Ποιες τροφές ανεβάζουν την χοληστερόλη;\nΤάσος, 39 ετών\nΟκτώβριος 22, 2014 Διατροφή\nΡωτά ο αναγνώστης μας Τάσος Σ.\nΠοιες είναι οι πιο “απαγορευτικές τροφές που ανεβάζουν την χοληστερίνη; Έχω χοληστερίνη 150 και σκέφτομαι λειτουργώντας προληπτικά να μειώσω ή να αποφύγω τις τροφές που την ανεβάζουν. Ευχαριστώ\nΑγαπητέ κύριε, οι τιμές της χοληστερόλης σας είναι φυσιολογικές και δεν υπάρχει λόγος ανησυχίας. Παρόλα αυτά η πρόσληψη είναι η καλύτερη θεραπεία, αρκεί να μην φτάνει σε υπερβολή. Αν έχετε θορυβηθεί από το οικογενειακό ιστορικό ή γενικότερα ανησυχείτε για την υγεία σας θα πρέπει να έχετε παράλληλα με τις προσπάθειες που κάνετε και καλή ψυχική υγεία, καθώς το στρες ακόμα και για την φροντίδα της υγείας μας δεν βοηθά. Αναφορικά με την ερώτηση σας φαίνεται ότι η διαιτητική χοληστερόλη δεν επηρεάζει άμεσα την χοληστερόλη αίματος, δηλαδή καμία τροφή στη σωστή ποσότητα και συχνότητα δεν φαίνεται ότι επηρεάζει την χοληστερίνη του αίματος. Αντίθετα το χρόνιο στρες, η υπερκατανάλωση αλκοόλ, το κάπνισμα, η έλλειψη βιταμίνης D, καθώς και καθιστική ζωή και η έλλειψη άσκησης φαίνεται ότι ανεβάζουν τα επίπεδα της στο αίμα. Ωστόσο, προτείνεται μειωμένη κατανάλωση κορεσμένου λίπους που βρίσκεται στο κρέας, στα πλήρη γαλακτοκομικά, στο βούτυρα κ.λπ. και αποφυγή των τρανς και υδρογονωμένων λιπαρών, που υπάρχουν όπου υπάρχει θερμασμένο λίπος, π.χ. σφολιάτες, μπισκότα, πατατάκια κ.λπ. Ακόμα και τα «αυγά» δεν θεωρούνται απαγορευμένα, εάν δεν ξεπερνούν τα 3 την εβδομάδα. Η ισορροπημένη διατροφή, με πολλά φρούτα και λαχανικά, ψάρι και προϊόντα ολικής αλέσεως και κυρίως η άσκηση είναι το καλύτερο φάρμακο για την θεραπεία και την πρόσληψη της υψηλής χοληστερόλης. Έχει βρεθεί ότι η κατανάλωση κεφίρ και χυμού ροδιού, όπως και βρώμης και κριθαριού ολικής αλέσεως βοηθούν στην πτώση των τιμών της χοληστερόλης αίματος.\nΔιαβάστε το άρθρο του boro.gr : Αβγά: Ανεβάζουν ή όχι τη χοληστερόλη μας;\nΤα αβγά αποτελούν μία πλούσια πηγή διατροφικής χοληστερόλης (ένα μεγάλο αβγό έχει περίπου 186 mg χοληστερίνης), αλλά ταυτόχρονα είναι πηγή πρωτεΐνης υψηλή βιολογικής αξίας (περιέχει όλα τα 9 απαραίτητα αμινοξέα) και πηγή λουτεΐνης και ζεαξανθίνης, χολίνης, σιδήρου, βιταμίνης D και Β (ριβοφλαβίνη, φυλλικό οξύ), ψευδαργύρου και λεκιθίνης και πολύ λίγα κορεσμένα λιπαρά οξέα. Αυτό που πιστεύαμε χρόνια ήταν ότι, το αβγό, όντας μια τροφή πλούσια σε χοληστερόλη συμβάλλει στα υψηλά επίπεδα χοληστερόλης στο αίμα. Είναι όμως αυτό σωστό; Κατά πόσο ισχύει ότι η διατροφική χοληστερόλη από τρόφιμα όπως το αβγό μπορεί να αυξήσει τη χοληστερόλη στο αίμα μας;\nΕνώ λοιπόν είναι απόλυτα αποδεδειγμένο ότι υπάρχει θετική σχέση των υψηλών επιπέδων χοληστερόλης στο αίμα με τον αυξημένο καρδιαγγειακό κίνδυνο, δεν είναι απόλυτα αποδεδειγμένο ακόμα ότι υπάρχει άμεση σχέση της διαιτητικής χοληστερόλης με τον καρδιαγγειακό κίνδυνο. Την ίδια στιγμή έχει βρεθεί επιστημονικά ότι η επίπτωση της διαιτητικής χοληστερόλης είναι μικρότερη σε σχέση με την αύξηση της «κακής» LDL χοληστερόλης στο αίμα, μέσα από την αυξημένη πρόσληψη τροφίμων με κορεσμένα λιπαρά, όπως είναι το τυρί, τα ολόπαχα γαλακτοκομικά, το κρέας και τα προϊόντα επεξεργασμένου κρέατος (αλλαντικά), τα γλυκά, οι ζύμες και άλλα.\nΠόση διαιτητική χοληστερόλη χρειάζεται η διατροφή μου;\nΟι συνολικές συστάσεις για τη διαιτητική χοληστερόλη είναι για 300 χιλιοστόγραμμα (mg) την ημέρα, ενώ αν υπάρχει καρδιαγγειακή νόσος, διαβήτης ή υψηλά επίπεδα της LDL-«κακής» χοληστερόλης, η διαιτητική χοληστερόλη θα πρέπει να είναι < 200 mg την ημέρα.\nΟι μελέτες έχουν δείξει ότι η υψηλότερη κατανάλωση αβγών δε συσχετίζεται με αυξημένο κίνδυνο στεφανιαίας νόσου και εγκεφαλικού επεισοδίου. Αυτό ισχύει γιατί η κατανάλωση αβγών συνδέεται με το σχηματισμό των λιγότερο αθηρογόνων, μεγάλων υποκλασμάτων της «κακής» LDL, καθώς και μια αύξηση στις συγκεντρώσεις της «καλής» HDL χοληστερόλης στο πλάσμα. Επίσης, η ημερήσια πρόσληψη ολόκληρου του αβγού, σε μια μέτρια σε υδατάνθρακες δίαιτα, φαίνεται να παρέχει περαιτέρω βελτιώσεις σε παραμέτρους του Μεταβολικού Συνδρόμου και στην HDL, στην αθηρογένεση, το λιπιδαιμικό προφίλ και στην αντίσταση στην ινσουλίνη, σε άτομα που έχουν στοιχεία του μεταβολικού συνδρόμου. Ειδικότερα, επειδή τα αβγά είναι ιδιαίτερα υγιεινά τρόφιμα, είναι σημαντικό να τα καταναλώνουμε, στα πλαίσια μιας συνολικά υγιεινής διατροφής. Έτσι, οι ισχύουσες συστάσεις για το γενικό πληθυσμό δίνουν έως και 4 ολόκληρα αβγά την εβδομάδα.\nΠηγή: Κέντρο Διατροφικής Αγωγής – Δημοσθενόπουλος


Όχι στο δόγμα των απολύσεων στο δημόσιο τομέα\nTema 11 mate.Víctor by maestrojuanavila 339 views\nΕνδοφαινότυποι & Γνωστικά Ελλείμματ... by Dimitris Panagiotou 243 views\nΑπάντηση Υπουργού Οικονομικών σε ερ... by Notis Mitarachi 58 views\nApresentação Vizinova by betooomartins 121 views\nManiobras orquestolas by Julio Nieto Berrocal 508 views\nMuscle Building - Finding Help by woodenexplosive11 59 views\nΣυνέντευξη του Υφυπουργού Ανάπτυξης, κ. Νότη Μηταράκη, στη Real News (07/04/2013).\n- Υπάρχουν «κόκκινες γραμμές» απέναντι στην τρόικα;\nΑσφαλώς και υπάρχουν κόκκινες γραμμές. Πάντα υπήρχαν. Τώρα πάντως που το πρόγραμμα δημοσιονομικής προσαρμογής μπήκε ξανά σε τροχιά, με πολύ κόπο και πολλές θυσίες του Ελληνικού λαού, θα είναι τεράστιο σφάλμα εάν εκτροχιαστεί.\n- Η κοινωνία αντέχει νέα μέτρα ;\nΚανείς δεν θέλει νέα μέτρα. Σίγουρα δεν αντέχει η κοινωνία. Είναι πρωτοφανείς οι θυσίες του ελληνικού λαού και δεν υπάρχουν άλλα περιθώρια.\n- Εσείς αποκλείετε δηλαδή τη λήψη νέων μέτρων με βάση το δημοσιονομικό κενό που υπάρχει;\nΕίδαμε ότι η χώρα πέτυχε τους στόχους του 2012. Το 2013 ξεκίνησε σχετικά καλά και θεωρώ ότι στο τέλος του έτους θα είμαστε εντός των δημοσιονομικών στόχων του προγράμματος.\n- Απολύσεις θα γίνουν στο δημόσιο; Δεν τράβηξε πολύ αυτή η ιστορία με τους 4-5.000 δημοσίους υπαλλήλους που θα μπουν ή δεν θα μπουν στο καθεστώς διαθεσιμότητας όταν στον ιδιωτικό τομέα οι άνεργοι φτάνουν το ενάμισι εκατομμύριο;\nΗ μείωση του προσωπικού ήδη επιτυγχάνεται μέσω του δραστικού περιορισμού των προσλήψεων. Προσωπικά είμαι εναντίον του δόγματος «απολύσεις στο δημόσιο». Είμαι όμως υπέρ της αξιολόγησης. Να μπορούμε δηλαδή να ανταμείψουμε αυτούς που δουλεύουν και να απομακρύνονται αυτοί που δεν ανταποκρίνονται στα καθήκοντα τους και τις ανάγκες της κοινωνίας.\n- Το «χαράτσι» έδειξε να απειλεί την συνοχή της κυβέρνησης συνασπισμού. Η κυβέρνηση θα αντέξει ή δεν θα αποφευχθούν οι πρόωρες εκλογές;\nΦυσικά δεν υπάρχει θέμα συνοχής της Κυβέρνησης. Κάνουμε μια υπεράνθρωπη προσπάθεια, σε κλίμα εθνικής ευθύνης. Οι πολιτικοί αρχηγοί απέδειξα\nTema 11 mate.Víctor\nΕνδοφαινότυποι & Γνωστικά Ελλείμματα στη Σχιζοφρένεια\nΑπάντηση Υπουργού Οικονομικών σε ερώτηση σχετικά με την καθυστέρηση ελέγχου κ...\nMuscle Building - Finding Help\nΑπάντηση Π. Πολάκη σε Ν. Μηταράκη για τις οφειλές στη ΔΕΗ του Νοσοκομείου Χίου


Πρώτο ΘΕΤΙΚΟ βήμα για το χρέος - Πρέπει να γίνουν κι άλλα | Star.gr\nΠρώτο ΘΕΤΙΚΟ βήμα για το χρέος - Πρέπει να γίνουν κι άλλα\nΤι συμφώνησαν Τόμσεν και Σόιμπλε στο Eurogroup\nΜπορεί στη χθεσινή μαραθώνια συνεδρίαση του Eurogroup να έκλεισε η πρώτη αξιολόγηση, όμως δεν υπήρξε καμία ουσιαστική συμφωνία για το χρέος, παρά τα θετικά μηνύματα που έστελναν όλες τις προηγούμενες μέρες διάφοροι Ευρωπαίοι αξιωματούχοι, με το ΔΝΤ και το Βερολίνο να παραμένουν ανυποχώρητοι στις θέσεις τους.\nΒγαίνοντας από τη συνεδρίαση, ο Γερμανός υπουργός Οικονομικών, Β. Σόιμπλε εμφανίστηκε συγκρατημένος, σημειώνοντας πως πρέπει να εξεταστούν ορισμένα ακόμα ζητήματα.\n«Πρέπει να συζητήσουμε μερικά ακόμη θέματα και να δούμε τη συμφωνία με το ΔΝΤ. Νομίζω όμως ότι θα φτάσουμε σε ένα αποτέλεσμα», δήλωσε.\nΌσο για τη σύγκρουση που υπάρχει με το ΔΝΤ, θέλησε να υποβιβάσει τη σημασία της τονίζοντας πως «δεν υπάρχει διχασμός με το ΔΝΤ, αλλά υπάρχει συνεννόηση».\n«Το ΔΝΤ συνεργάζεται, χωρίς αυτό δεν μπορεί να υπάρξει πρόγραμμα».\nΑναφερόμενος τέλος στην κριτική που δέχεται το Βερολίνο για την ευρωπαϊκή τοποθέτηση στο ελληνικό πρόγραμμα, ο κ. Σόιμπλε σημείωσε ότι «χρειαζόμαστε μια πιο ισχυρή και πιο ενωμένη Ευρώπη προκειμένου να ξεπεραστεί κάθε τυχόν πρόβλημα».\nΟ Πολ Τόμσεν πάλι με τις δηλώσεις του έδειξε πως όχι μόνο υπάρχουν διαφορές, αλλά και πως το ΔΝΤ δεν είναι πρόθυμο να κάνει πίσω στις θέσεις του για το ελληνικό χρέος.\n«Καλωσορίζουμε το γεγονός πως το ελληνικό χρέος δεν είναι βιώσιμο και αυτό το αναγνωρίζουν όλοι πια», είπε σύμφωνα με πληροφορίες με μια δόση ειρωνείας ο Πολ Τόμσεν και πρόσθεσε:\n«Όλοι δέχονται πως η Ελλάδα χρειάζεται ελάφρυνση του χρέους της και πως δεν μπορεί να το καταστήσει βιώσιμο μόνο με τις δικές της προσπάθειες. Το ΔΝΤ έδειξε "ευελιξία" στο θέμα».\nΈκανε επίσης λόγο για ένα σημαντικό πακέτο μέτρων, το οποίο, όπως είπε «θα βάλει σε γερά θεμέλια τα ζητήματα της Ελλάδας» και υπογράμμισε, χωρίς να μπει σε λεπτομέρειες ότι «πρέπει να υπάρξει μία ξεχωριστή υπηρεσία εσόδων που είναι ένα πολύ καλό βήμα».\n«Καλωσορίζουμε ότι συμφωνήθηκε η μεθοδολογία για την πορεία του χρέους, αλλά και για το ποιοι θα είναι οι στόχοι για την ελάφρυνση του χρέους της Ελλάδας. Τα μέτρα είναι σημαντικά για το χρέος. Το Ταμείο, τους επόμενους μήνες θα δει αυτά τα μέτρα για να είναι σίγουρο πως θα έχουμε τα καλύτερα αποτελέσματα για την ελάφρυνση του χρέους. Συμφωνήσαμε πως τα μέτρα για το χρέος θα συμφωνηθούν στο τέλος του προγράμματος», είπε.\nΕξέφρασε ακόμα την εκτίμηση πως το ΔΝΤ θα συμμετάσχει τελικά στο πρόγραμμα και ότι τόσο εκείνος, όσο και η Κ. Λαγκάρντ θα προσπαθήσουν να πείσουν το ΔΣ του Ταμείου γι’ αυτό.\nΤην εκπλήρωση και άλλων προαπαιτουμένων έθεσε ως προϋπόθεση για την εκταμίευση των δόσεων ο πρόεδρος του ESM, Κ. Ρέγκλινγκ.\nΌπως είπε, η εκταμίευση θα γίνεται υπό όρους και η πρώτη δόση των 7,5 δισ. ευρώ θα καλύψει τις υποχρεώσεις του χρέους και θα εκταμιευθεί στο δεύτερο μισό του Ιουνίου.\nΕπεσήμανε ακόμα ότι πρέπει να γίνουν διορθώσεις στα κόκκινα δάνεια, στο ασφαλιστικό και στις ιδιωτικοποιήσεις, τονίζοντας πως οι θεσμοί δεν είναι ικανοποιημένοι με κάποιες λεπτομέρειες.\n«Η επόμενη δόση θα εκταμιευθεί μετά από το καλοκαίρι, αφού πρώτα θα έχουν τηρηθεί οι υπόλοιπες υποχρεώσεις και η εξυπηρέτηση του χρέους. Οι δόσεις θα εκταμιευθούν μόνο αν εκπληρωθούν και άλλα προαπαιτούμενα για τις ιδιωτικοποιήσεις και το νέο ταμείο τους και προαπαιτούμενα στον τομέα της ενέργειας», είπε.


Aquaman 4K, Blu-Ray & DVD Λάβετε μια Ημερομηνία Έκδοσης Άνοιξης\nΤο Batman News το αποκάλυψε αυτό Aquaman , η οποία έγινε πρόσφατα η ταινία με τις υψηλότερες πωλήσεις DC ποτέ, θα κυκλοφορήσει Blu-ray τον Μάρτιο. Παρά τη φθορά των θαυμαστών Aquaman Πριν από τη θεατρική του κυκλοφορία, η ταινία έριξε όλες τις προσδοκίες από το νερό. Aquaman Το τεράστιο ακαθάριστο box office συμπληρώθηκε από γενικά ευνοϊκές κριτικές από κριτικούς και κοινό. Και αναπάντεχα, η ταινία υποβρύχιου υπερήρωα σίγουρα θα κάνει κύματα για άλλη μια φορά όταν χτυπά την εγχώρια αγορά.\nΜέχρι την κυκλοφορία του τον Δεκέμβριο, το Υπερήρωας με έδρα την Ατλαντίδα θεωρήθηκε ως αστείο χαρακτήρα σε σύγκριση με άλλα ισχυρά εικονίδια DC όπως ο Superman και ο Batman. Και για να επιδεινωθούν τα πράγματα, η ιδέα να δώσει στον χαρακτήρα τη δική του σόλο ταινία αντιμετωπίστηκε ακόμη πιο διστακτικά. Αλλά κάπως ο σκηνοθέτης Τζέιμς Γουάν και ο σταρ Τζέισον Μάμοα δημιούργησαν ένα πολύ διασκεδαστικό blockbuster που βοήθησε το DC Extended Universe να παραμείνει επιπλέων. Η επιτυχία της ταινίας, φυσικά, έπεισε τους Warner Bros. να κάνουν πράσινο φως μια συνέχεια που είναι ήδη σε εξέλιξη. Δημιουργήθηκε μέχρι το 1941, φαίνεται ότι ο Aquaman / Arthur Curry αποκτά επιτέλους την αναγνώριση και τη δημοτικότητα που του αξίζει.\nΣύμφωνα με το Batman News, Aquaman πρόκειται να χτυπήσει 4K, Blu-ray και DVD στις 26 Μαρτίου. Για τους θαυμαστές που δεν επιθυμούν να περιμένουν τόσο πολύ, μπορούν να αγοράσουν το ψηφιακό αντίγραφο δύο εβδομάδες νωρίτερα στις 5 Μαρτίου. Για να γλυκαίνει ακόμη περισσότερο το pot, το Blu-ray θα περιλαμβάνει δώδεκα featurettes, με τίτλους όπως «Going Deep Into the World of Aquaman» και «Creating Underersea Creatures», οπότε σίγουρα θα υπάρχουν μερικά ενδιαφέρουσα ματιά στο παρασκήνιο της ταινίας . Η έκθεση αποκάλυψε επίσης ότι το Blu-ray θα διαθέτει ένα ρίξτε μια ματιά στο επερχόμενο Shazam της DC! Αν όλα αυτά δεν σας δελεάσουν, τότε πιθανότατα τίποτα δεν θα.\nΔυστυχώς, μπορεί να χρειαστεί λίγη ώρα πριν οι οπαδοί μπορούν να πάρουν τα χέρια τους Aquaman 2 . Ωστόσο, υπάρχει ακόμα χωρίς έλλειψη εξαιρετικών επερχόμενων δόσεων DC . Σύντομα σύντομα θα είναι πολυαναμενόμενες ταινίες όπως Τζόκερ , Birds of Prey (και η φανταστική χειραφέτηση του One Harley Quinn) , Wonder Woman 1984 , Ο Μπάτμαν , και τα προαναφερθέντα Σαζάμ! Η εμπιστοσύνη στην ανάπτυξη πολλών από αυτές τις συνέχειες και spinoffs πιθανότατα ενισχύθηκε από την επιτυχία του Aquaman . Σε αντίθεση με ορισμένες προηγούμενες δόσεις DC όπως Batman v Superman: Dawn of Justice , Ομάδα αυτοκτονίας και Justice League , Aquaman κατάφερε να αποδώσει πολύ καλά σε όλα τα μέτωπα.\nΕίναι πολύ πιθανό οι λάτρεις του diehard να είναι πρόθυμοι να ξοδέψουν τα λίγα επιπλέον χρήματα για να τα πάρουν Aquaman σε 4K. Παρά το γεγονός ότι η ταινία βγαίνει στα Όσκαρ για τα εκπληκτικά οπτικά εφέ της, δεν υπάρχει αμφιβολία ότι Aquaman θα εξακολουθεί να φαίνεται απίστευτο σε αυτήν τη μορφή. Θα είναι επίσης ενδιαφέρον να δούμε πώς ο Wan κατάφερε να κάνει το κατόρθωμα του να δημιουργήσει μια ταινία υπερήρωα σχεδόν εξ ολοκλήρου υποβρύχια. Αυτό δεν είναι εύκολο έργο. Aquaman θα είναι διαθέσιμο για αγορά ψηφιακά στις 5 Μαρτίου, ακολουθούμενο από 4K, Blu-ray και DVD στις 26 Μαρτίου. Αυτά τα νέα προέρχονται από Ειδήσεις Batman .\nΟ Rocko επιστρέφει στο πρώτο πλάνα ταινιών μοντέρνας ζωής


Το πείραμα στην Γερμανία, για να διαπιστώσουν πώς μεταδίδεται ο COVID-19 σε μεγάλες συναθροίσεις ατόμων - Kosnews24.gr\nΤο πείραμα στην Γερμανία, για να διαπιστώσουν πώς μεταδίδεται ο COVID-19 σε μεγάλες συναθροίσεις ατόμων\nΕνα φιλόδοξο πείραμα, στο πλαίσιο της μελέτης Restart19, πραγματοποιήσαν την Κυριακή οι γερμανικές αρχές, προκειμένου να διαπιστώσουν πώς μεταδίδεται ο COVID-19 σε μεγάλες συναθροίσεις ατόμων, λ.χ. σε μια συναυλία.\nΟι επιστήμονες του Πανεπιστημίου της Χάλε, στο κρατίδιο της Σαξονίας-Ανχαλτ, επέτρεψαν σε 1.500 άτομα να προσέλθουν στην Αρένα της Λειψίας προκειμένου να παρακολουθήσουν συναυλία του Γερμανού συνθέτη και τραγουδιστή Τιμ Μπέντζκο. Οι εθελοντές, νέοι και υγιείς, για να συμμετάσχουν στο πείραμα, θα έπρεπε να προσκομίσουν βεβαίωση ότι ήταν αρνητικοί στον κορωνοϊό. Επίσης, πριν από την είσοδό τους στην αρένα, θερμομετρήθηκαν και τους διανεμήθηκαν μάσκες ύψιστης ασφαλείας (Ν95) τις οποίες κλήθηκαν να φορούν κατά τη διάρκεια της συναυλίας, καθώς και ιριδίζον αντισηπτικό. Επίσης, είχαν εξοπλιστεί με συσκευές που κατέγραφαν όλες τις επαφές τους, ενώ αισθητήρες εφαρμοσμένοι στην οροφή παρακολουθούσαν διαρκώς τις κινήσεις τους.\nΟπως επεσήμανε ο επικεφαλής της έρευνας, Στέφαν Μόριτζ, βασικός στόχος του εγχειρήματος ήταν να διαπιστωθεί πόσες επαφές είχαν οι συμμετέχοντες κατά τη διάρκεια της συναυλίας. Επίσης, με υπεριώδεις λαμπτήρες, οι επιστήμονες είδαν ποια σημεία είχαν αγγίξει περισσότερο οι εθελοντές.\nΟι συμμετέχοντες στην έρευνα διέθεταν ικανότητα μέτρησης της απόστασης που τους χώριζε από τους άλλους θεατές, αλλά και εντοπισμού σημείων του χώρου όπου υπήρχε μεγαλύτερος συνωστισμός, όπως ήταν το λόμπι ή τα θεωρεία. Τα συμπεράσματα της έρευνας πρόκειται να ανακοινωθούν σε τέσσερις έως έξι εβδομάδες.\nΣε μια άλλη εξέλιξη, το γερμανικό Ινστιτούτο Ρόμπερτ Κοχ διαπίστωσε ότι σε μία από τις αρχικές επιδημικές εστίες, το Μπαντ Φέιλνμπαχ, στην Ανω Βαυαρία, το 6% του πληθυσμού είχε αναπτύξει αντισώματα κατά της COVID-19, ενώ οι λοιμώξεις κατά την περίοδο 23 Ιουνίου - 4 Ιουλίου ήταν κατά 2,6 φορές περισσότερες από αυτές που είχαν αρχικώς καταγραφεί. Το 14,5% των ατόμων που είχαν αναπτύξει αντισώματα δεν παρουσίαζε κανένα σύμπτωμα. Προηγούμενη μελέτη στην πόλη Κούπφερζελ είχε δείξει ότι το 7,7% των κατοίκων διέθετε αντισώματα.